
SALERNOSKOLENS  STORTID 


INDLEDNING 

» Civitas  hippocratica«. 

Naar  man  en  solklar  Sommerdag  for  Fisker¬ 
jollens  bugnende  Sejl  stryger  henover  den 
salernitanske  Golfs  mørkeblaa,  skumkransede  Bøl¬ 
ger,  der  vugger  Baaden  ind  imod  den  sommerfro¬ 
dige  syditalienske  Kyst,  ser  man  den  ældgamle 
Stad  Salerno  liggende  fredeligt  og  trygt  imellem 
Bjerghøjderne  mod  Nord  og  de  lavere,  frugtbare 
Høje  mod  Øst.  Og  imellem  Højene  øjnes  veldyr¬ 
kede  Dale,  hvorfra  et  varmt  Vinddrag  fører  ud 
over  Bugten  Vellugten  af  den  rige  Plantevækst, 
som  Italiens  sydlige  Sol  evner  at  lokke  frem  af  den 
grøderige  Jordbund. 

Den  rejsende,  der  i  Middelalderen  søgte  til  Sa¬ 
lerno  for  i  denne  »hippokratiske  Stad«  med  de 
navnkundige  Læger,  det  herlige  Klima,  de  salt¬ 
stærke  Søbade  og  den  lune  Beliggenhed  i  Ly  og 
i  Læ  for  de  barske  Nordenvinde  at  søge  Læge¬ 
dom  og  genvinde  Sundhed  —  den  rejsende  i  hine 
Tider  fik  det  samme  betagende  Indtryk  af  Sa- 
lernos  Omgivelser,  som  endnu  den  Dag  i  Dag 
virker  med  Naturskønhedens  umiddelbare  Magt, 
medens  selve  Staden  den  Gang  viste  sig  i  en  langt 

mere  storslaaet  Skikkelse  end  for  den,  der  nu  om 
Dage  vil  besøge  den  gamle  By. 

I  Salerno,  der  var  omgivet  af  en  høj,  taarn- 
bygget  Mur,  gennembrudt  af  fem  Indgangsporte, 
fandtes  talrige  Kirker,  Paladser  og  Kasteller,  der 
strakte  deres  slanke  Spir  og  høje  Taarne  op  imod 
den  dybblaa  italienske  Himmel.  Og  var  man  naaet 
ind  i  Byen,  havde  man  fra  Kastellernes  Murtinder 
og  Paladsernes  Altaner  den  herlige  Udsigt  over 
den  bølgende  Golf,  langs  med  hvilken  en  velholdt 
Vej  slyngede  sig  og  imod  de  omliggende  Højder, 

Salerno  rummede  mange  Oldtidsminder  —  Byg¬ 
ningsrester,  Gravmæler  og  Mindetavler  over  af¬ 
døde  Medlemmer  af  de  gamle  Slægter,  hvis  Efter¬ 
kommere  endnu  beboede  de  rigtsmykkede  Pa¬ 
ladser  og  ved  deres  Ælde,  Rigdom  og  Anseelse 
kastede  Glans  over  deres  berømte  Hjemstad. 

Og  i  Byens  Gader  rørte  sig  i  hine  Tid  et  kraf¬ 
tigt  og  bevæget  Handelsliv,  idet  Salerno  ligesom 
det  nærliggende  Amalf  i  stod  i  livlig  Forbindelse 
saavel  med  Orienten  som  med  de  vestlige  Lande 
og  dannede  et  betydningsfuldt  Bindeled  mellem 
Øst  og  Vest  som  Omsætningssted  for  de  omlig¬ 
gende  Middelhavslandes  rige  Frembringelser.  Der 
var  derfor  en  livlig  Skibsfart  til  Byen  og  som 
Følge  deraf  talrige  rejsende  —  en  broget  mange - 
tunget  Flok  af  handelskyndige  Jøder  og  Grækere 
fra  Aleksandria,  Smyrna  og  Bysants,  af  ildfulde 
Sicilianere,  livlige  Franskmænd  og  værdige  Spa¬ 
niere  fra  de  vestlige  Landes  Kyster  —  og  alle 

handlende  og  tingende  paa  Gader  og  Stræder  fra 
den  tidlige  Morgen  til  den  sene  Aften. 

Hele  dette  Handelsliv  tilførte  allerede  fra  tid¬ 
lig  Tid  Byen  store  Rigdomme,  og  da  Salerno  des¬ 
uden  var  omgivet  af  et  frugtbart  og  veldyrket 
Opland,  hvis  talrige  og  velhavende  Befolkning  end 
yderligere  bidrog  til  at  øge  Byens  Velstand,  var 
alle  de  Betingelser  til  Stede,  som  var  i  Stand  til 
at  fæstne  Salerno  i  Folkenes  Bevidsthed  som  Syd- 
italiens  rigeste  By  og  som  Perlen  blandt  Middel¬ 
havets  Stæder. 


S  aler  nos  kolens  Oprindelse  og  Ælde. 

Salernos  Grundlæggelse  kan  maaske  føres  til¬ 
bage  til  Grækerne,  men  det  var  i  hvert  Fald  først 
under  romersk  Herredømme,  at  Byen  voksede  sig 
stor  og  stærk  og  vandt  en  politisk  Særstilling,  idet 
den  som  Militærkoloni  fik  en  friere  og  mere  selv¬ 
stændig  Styrelse.  Senere  beherskedes  den  skifte¬ 
vis  af  Goterne,  Longobarderne  og  Normannerne, 
idet  Robert  Guiscard  i  Aaret  1075  gjorde  sig  til 
Herre  over  Hertugdømmet  Salerno. 

Salernos  Historie  indtil  det  12.  Aarhundrede 
viser  os  da  talrige  skiftende  Skæbner;  i  dette  Aar¬ 
hundrede  overgav  Byen  sig  til  Hertug  Roger  af 
Apulien  og  Sicilien,  men  trods  alt  vedbliver  Sa¬ 
lerno  at  bære  sit  romerske  Præg  —  den  bliver 
aldrig  sit  gamle  Fanemærke,  den  græsk -latinske 

Civilisation  og  Kultur  utro,  og  hverken  det  go¬ 
tiske  eller  det  longobardiske  Herredømme  faar 
nogensinde  Magt  til  at  stække  det  Aandsliv,  der 
i  Middelalderen  vedblev  at  herske  og  øve  sit  Virke 
i  Syditaliens  skønneste  og  lærdeste  By ;  den  var 
stærk  ved  sin  Beliggenhed  og  ved  sine  betydelige 
Fæstningsværker  og  kunde  saaledes  Gang  paa 
Gang  med  Held  modstaa  Saracenernes  Angreb, 
og  disse  afrikanske  Horder  naaede  aldrig  at  faa 
Magt  over  selve  Salerno. 

Desuden  var  Salerno  ligetil  ind  i  det  12.  Aarh. 
Hovedstaden  i  et  rigt  Fyrstendømme  og  kom  her¬ 
ved  til  i  særlig  Grad  at  faa  Del  i  de  skiftende 
Herskeres  Gavmildhed  og  sociale  Virksomhed,  saa 
at  Byen  i  hele  den  tidligere  Middelalder  nødven¬ 
digvis  maa  have  indtaget  en  meget  fremtrædende 
Stilling  imellem  Syditaliens  Stæder,  og  i  Kraft  af 
dette  og  af  de  gamle  patriciske  Familiers  Rigdom 
og  Anseelse,  men  særlig  dog  paa  Grund  af  sine 
lærde  Skoler ,  bygget  paa  antik  Grund,  har  Salerno 
da  haft  heldige  Betingelser  for  at  hævde  og  be¬ 
vare  de  gamle  Traditioner  og  hele  den  nedarvede 
græsk -romerske  Civilisation  og  Kultur. 

I  denne  By  med  den  navnkundige  Historie  og 
den  store  politiske  Fortid  —  i  denne  ældgamle 
græsk-latinske  Stad  med  den  heldige  geografiske 
Beliggenhed  og  det  sunde  sydlige  Klima  voksede 
allerede  i  den  tidlige  Middelalder,  helt  op  imod 
den  graa  Oldtid,  en  Skole  frem  —  en  Skole  med 
det  ejendommelige  Særpræg  ikke  som  de  andre 
Oldtidsskoler  at  være  indviet  til  Filosofien,  Lov- 

kyndigheden  eller  Veltalenhedens  Kunst,  men  ude¬ 
lukkende  bestemt  for  det  lægevidenskabelige  Stu¬ 
dium. 

Allerede  paa  et  meget  tidligt  Tidspunkt  blev 
Salerno  derved  et  af  den  fremvoksende  Læge¬ 
videnskabs  Hovedsæder,  og  gennem  Aarhundreder 
vedligeholdt  den  sin  Navnkundighed  blandt  Fol¬ 
kene  som  Sæde  for  en  Skole,  der  fra  Kysten  af 
det  tyrrhenske  Hav  kastede  sit  Lys  langt  ud  over 
Landets  Grænser. 

Med  Hensyn  til  Spørgsmaalet  om  Skolens  Op¬ 
rindelse  og  Ælde  har  forskellige  historiske  For¬ 
fattere  fremsat  forskellige  Gisninger. 

Ackermann1)  og  Hamilton 2)  har  saaledes  ment, 
at  Benediktinerordenen ,  der  paa  saa  mange  Om- 
raader  og  paa  saa  mange  Steder  har  vist  sin  In¬ 
teresse  for  videnskabelige  Sysler,  allerede  tidligt 
i  Middelalderen  har  oprettet  Skolen  i  Salerno.  — 
Salvator  de  Renzi  har  fremsat  det  Spørgsmaal,  om 
den  muligvis  skulde  være  stiftet  af  Longobarderne , 
der  fra  644  til  1075  beherskede  Byen  og  dens 
Omegn.  Freind 3)  har  villet  henføre  Skolens  Stif¬ 
telse  til  Karl  den  Store ,  Hermann  Conring 4)  til  den 
kendte  medicinske  Forfatter  fra  Slutningen  af  det 
11.  Aarh.  Constantinus  Africanus,  og  endelig  har 
det  været  en  ret  almindelig  Antagelse,  fremsat 
ogsaa  af  italienske  Forfattere  fra  det  18.  Aarh., 

0  Studium  salernitanum,  cit.  af  Salvator  de  Renzi  i  Storia 
document.  della  seuola  salernit.  Napoli  1856. 

2)  History  of  Medicine.  London  1831. 

3)  Hist.  Medicinae,  cit.  af  Renzi. 

4)  Cit.  af  Renzi. 

Tiraboschi1)  og  andre,  at  Skolens  Grundlæggelse 
maatte  føres  tilbage  til  Saracenerne,  der  i  lang 
Tid  beherskede  Sicilien  og  i  det  9.  og  10.  Aarh. 
flere  Gange  viste  sig  paa  Fastlandet. 

Men  den  neapolitanske  Historiker  Salvator  de 
Renzi ,  der  er  den,  som  i  den  nyere  Tid  grundigst 
har  undersøgt  alle  de  herhen  hørende  Forhold  og 
drøftet  dem  i  sin  Storia  documentata  della  scuola 
salernitana,  kommer  ved  sin  Redegørelse  til  den 
Slutning,  at  ingen  af  disse  Antagelser  kan  være 
rigtig.  Benediktinerne  oprettede  ganske  vist  mange 
Steder  i  Evropa  Klosterskoler,  men  aldrig  i  For¬ 
bindelse  med  nogen  medicinsk  Læreanstalt  og 
underviste  i  det  hele  ikke  selv  i  Lægevidenskab 
og  Lægekunst,  men  sendte  Alumner,  der  for  den 
cenobitiske  Tjenestes  Skyld  var  udset  til  at  stu¬ 
dere  Medicin,  til  Salernoskolen,  der  paa  Grund 
af  Doktriner  og  Læremetode  regnedes  for  en  i 
særlig  Grad  kristen  Skole;  og  da  dette  Forhold 
fandt  Sted  i  de  senere  Aarhundreder  af  Middel¬ 
alderen,  mener  Renzi ,  at  det  er  højst  sandsynligt, 
at  Benediktinerne  heller  ikke  i  tidligere  Tider  har 
haft  Tanke  for  at  oprette  medicinske  Skoler,  og 
at  Skolen  i  Salerno  saaledes  ikke  kan  være  grund¬ 
lagt  af  denne  Munkeorden.  —  Longobarderne  kan 
heller  ikke  anses  for  Skolens  Grundlæggere,  da 
der  ikke  hos  nogen  af  de  Skribenter,  der  har  skil¬ 
dret  dette  Folks  Historie  —  saaledes  Paulus  Dia¬ 
kon 2)  —  findes  noget  herom;  og  en  Begivenhed 

x)  Storia  della  litteratura  ital.  1788. 

2)  De  gestibus  longobardib.,  cit.  af  Renzi. 

som  Oprettelsen  af  en  stor  medicinsk  Skole  i  selve 
Fyrstendømmets  Hovedstad  var  vel  næppe  blevet 
forbigaaet  i  en  Skildring  af  Longobardernes  Hi¬ 
storie.  —  At  Karl  den  Store  ikke  kan  have  oprettet 
Skolen,  ses  allerede  deraf,  at  han  aldrig  blev  Herre 
over  Salerno  og  saaledes  ikke  kunde  komme  til 
at  udøve  nogen  Indflydelse  paa  de  dér  foregaaende 
Begivenheder. 

Heller  ikke  kan  Skolens  Stiftelse  henføres  til 
Constantinus  Africanus,  da  den,  som  det  senere 
vil  bh  ve  paa  vist,  var  meget  ældre  end  den  Tid, 
da  denne  Skribent  levede;  og  hvad  endelig  Gis¬ 
ningen  om  den  saracenske  Grundlæggelse  angaar, 
er  den  ganske  uantagelig,  da  Saracenerne  paa  det 
Tidspunkt,  der  for  deres  Vedkommende  kan  være 
Tale  om  —  det  9.  og  10.  Aarh.  —  for  det  første 
var  et  hærgende  og  plyndrende  Krigsfolk,  der 
næppe  kan  have  haft  Tanke  for  et  Fredsværk  som 
Oprettelsen  af  en  læge  videnskabelig  Skole;  da  de 
for  det  andet  paa  det  nævnte  Tidspunkt  ikke  kan 
tænkes  at  have  faaet  Del  i  den  videnskabelige 
—  ogsaa  lægevidenskabelige  —  Udvikling,  som 
først  for  nylig  gennem  Oversættelser  af  de  mest 
kendte  græske  Værker  til  Arabisk  var  begyndt  i 
det  østlige  Kalifat;  og  da  de  for  det  tredje  aldrig 
fik  Staden  Salerno  i  deres  Magt.  Af  disse  Grunde 
er  Skolens  Oprettelse  af  Saracenerne  højst  usand¬ 
synlig;  og  desuden  sad  Salerno  inde  med  et  saa- 
dant  Grundfond  af  græsk-latinsk  Dannelse,  at  den 
ikke  behøvede  at  søge  fremmed  Hjælp.  Latin  var 
det  almindelige  Talesprog,  Græsk  var  det  viden- 

skabelige  Sprog,  og  overalt  i  Italien,  hvor  den 
græske  Kultur  i  Forbindelse  med  den  latinske  sta¬ 
dig  gjorde  sig  gældende  —  i  Venezia,  Rom  og 
Salerno  —  fandtes  de  mest  kendte  græske  Værker 
i  Originalsproget  eller  i  latinske  Oversættelser. 
Men  iøvrigt  var  Lægeskolen  i  Salerno  af  æld¬ 
gammel  Oprindelse. 

Det  fortælles  saaledes,  at  Riskop  Adalberon  fra 
Verdun  i  Aaret  984  rejste  til  Salerno  for  at  søge 
Hjælp  for  sin  Sygdom,  og  Skribenten  Orderico 
Vitale  fra  det  12.  Aarh.  beretter,  at  den  i  Medi¬ 
cinen  kyndige  Mand  Rudolf  Malacorona  i  Aaret 
1059  kom  til  Salerno  for  efter  sit  eget  Udsagn  at 
deltage  i  den  lægevidenskabelige  Undervisning  i 
denne  By,  »ubi  ab  antiquo  tempore  scholae  medi- 
corum  celeberrimae  sunt«.  Naar  der  efter  dette 
skal  fremsættes  en  Gisning  om  Salernoskolens  Op¬ 
rindelse  og  Ælde,  vil  den  blive  følgende:  Skolen 
var  ældre  end  det  11.  Aarh.,  da  den  i  1059  af 
Robert  Malacorona  omtales  som  en  Læreanstalt, 
der  allerede  paa  det  Tidspunkt  havde  bestaaet  i 
lange  Tider;  den  var  sandsynligvis  ogsaa  ældre 
end  sidste  Halvdel  af  det  10.  Aarh.,  da  Adalberon 
984  kom  til  Salerno  for  at  søge  Raad  hos  salerni- 
tanske  Læger.  Og  endnu  sandsynligere  bliver  dette 
ved  den  Omstændighed,  at  medens  de  longobar- 
diske  Historieskrivere  ikke  omtaler  Grundlæggel¬ 
sen  af  en  medicinsk  Skole  i  Tidsrummet  mellem 
644  og  1075  —  det  longobardiske  —  berettes  det, 
at  Salerno  ved  Overgivelsen  til  Longobarderne  i 
644  faar  den  fremmede  Herskers  Løfte  om  Over- 


13 


holdelse  af  Byens  Love  og  Beskyttelse  af  dens 
Institutioner ;  og  sammenholdes  dette  med,  at 
Byens  Borgere  ved  Overgivelsen  til  Roger  —  Rex 
Italiae  et  Siciliae,  som  han  senere  kalder  sig  — 
i  det  12.  Aarhundredes  Begyndelse  atter  overfor 
denne  Fyrste  omtaler  Institutionerne x),  der  nær¬ 
mere  betegnes  som  de  medicinske  Skoler ,  og  Dok¬ 
torernes  Kollegium ,  og  samtidigt  fremhæver,  at 
disse  Institutioner  gentagne  Gange  er  blevet  privi- 
legiebekræftede  og  taget  i  Beskyttelse  af  de  ro¬ 
merske  Kejsere ,  der  maa  have  været  Herskerne 
før  Longobardernes  Tid  —  i  det  4.  til  det  7.  Aar- 
hundrede  —  og  dette  fremdeles  sammenholdes 
med,  hvad  der  hævdes  ved  Longobardernes  Over¬ 
tagelse  af  Magten  med  Hensyn  til  Institutionerne, 
der  meget  vel  kan  være  de  samme  som  ved  Ro¬ 
bert  Guiscards  Tiltrædelse  i  1075  omtales  og  faar 
Løfte  om  Beskyttelse  —  bliver  det  overvejende 
sandsynligt,  at  Skolens  Oprindelse  kan  føres  til¬ 
bage  til  Tiden  før  Longobardernes  Indtagelse  af 
Byen  —  til  før  Midten  af  det  7.  Aarhundrede. 
I  hvilket  af  de  Aarhundreder,  da  de  romerske 
Herskere  havde  Magten  —  4.  til  7.  Aarh.  e.  v.  T. 
—  Salernoskolen  er  grundlagt,  er  uvist;  men  en 
Antydning  af  den  tidlige  Grundlæggelse  kan  maa- 
ske  findes  i  Beretningen  om,  at  den  lærde  Cassio- 
dor ,  der  i  Begyndelsen  af  det  6.  Aarhundrede  var 
Konrektor* 2)  i  Salerno,  havde  et  stort  Bibliotek 
med  flere  medicinske  Værker  af  berømte  græske 

0  De  Renzi  1.  c.  P.  73. 

2)  Konrektorembedet  blev  oprettet  af  Konstantin  d.  Store 
i  det  4.  Aarh.  e.  v.  T. 

Læger  dels  paa  Græsk,  dels  paa  Latin;  Cassiodors 
Interesse  for  Lægevidenskaben  kunde  vel  skyldes 
hans  Ophold  i  Salerno;  paa  den  anden  Side  har 
Skolen  været  yngre  end  Tiden  for  de  medicinske 
Forfattere  fra  de  første  4 — 5  Aarhundreder  e.  v.  T., 
da  dens  Undervisning  har  været  grundlagt  paa 
disse  Forfatteres  Værker  —  C  elsus  og  Scribonius 
Largus,  1.  Aarh.,  Soranus,  Galen  og  Caelius  Au- 
relianus ,  2.  Aarh.,  Oribasios  og  Theodorus  Prisci- 
anus ,  4.  Aarh.  e.  v.  T. 

Af  disse  Kendsgerninger  kan  det  da  sluttes,  at 
Lægeskolen  i  Salerno  uden  at  være  grundlagt  af 
nogen  Enkeltmand  er  vokset  frem  i  Løbet  af  5. 
til  6.  Aarh.  e.  v.  T.  I  det  11.  Aarh.  staar  da  Sko¬ 
len,  opbygget  og  udviklet  paa  det  Grundlag,  som 
Oldtidens  overleverede  Lægevidenskab  havde  efter¬ 
ladt,  og  træder  nu  frem  som  et  alment  kendt  og 
anset  Lærdomssæde,  der  ved  heldige  Naturforhold 
og  støttet  og  værnet  af  indsigtsfulde  og  forstaaende 
Herskere  fik  Held  til  at  leve  sit  Liv  i  Tider,  da 
saa  mange  andre  Lævn  af  den  antike  Kultur  lagdes 
øde  og  spredtes  for  alle  Vinde. 

Og  den  Vej,  den  overleverede  Lægevidenskab 
har  fulgt  ned  til  det  11.  Aarh.,  er  ikke  vanskelig 
at  efterspore ;  den  antike  Kultur  lagdes  aldrig  helt 
øde;  meget  gik  vel  til  Grunde  ved  Goternes  og 
Longobardernes  Indfald  og  Bosættelse  i  Riget, 
men  en  betydelig  Del  blev  dog  bevaret;  ikke  blot 
vedblev  visse  Dele  af  Italien  —  Venezia,  Rom, 
Napoli,  Salerno,  Amalf  i  og  Sorrent  og  hele  Apu- 
lien  og  Calabrien  —  at  være  latinske  eller  græsk- 

latinske  med  Bevarelse  af  Love  og  Institutioner, 
Sæder  og  Skikke,  Religion  og  i  det  hele  gammel 
hævdvundet  Kultur,  men  selv  i  de  Egne  af  Lan¬ 
det,  hvor  de  fremmede  fik  fast  Fod,  vedligeholdt 
Folket  dog  det  gamle  Sprog  og  dermed  den  gamle 
Kultur. 

Det  latinske  Sprog  var  da  endnu  levende  i  Fol¬ 
kets  daglige  Liv,  og  heller  ikke  Kendskabet  til 
det  græske  Sprog  gik  til  Grunde,  idet  Græsk  ogsaa 
efter  Adskillelsen  fra  det  østlige  Kejserdømme  ved¬ 
blev  at  være  de  lærdes  Sprog,  og  der  desuden  til 
Slutningen  af  det  11.  Aarh.  vedligeholdtes  en  liv¬ 
lig  Forbindelse  imellem  Salerno — Amalfi  og  det 
østlige  Rige;  og  endelig  fandtes  der,  som  nævnt, 
allerede  fra  den  tidlige  Middelalder  latinske  Over¬ 
sættelser  af  de  bedste  græske  medicinske  Forfat¬ 
tere,  der  var  foretaget  i  en  Tid,  da  Græsk  i  Syd- 
italien  var  et  almenkendt  Sprog;  da  der  overalt 
i  Landet  var  talrige  Skoler  med  Undervisning  paa 
Latin  og  Græsk,  hvorhen  rige  og  fornemme  Folk 
sendte  deres  Sønner  for  dér  at  lade  dem  oplære 
i  græsk-latinsk  Lærdom;  og  da  det  var  meget  al¬ 
mindeligt,  at  latinske  Læger  skrev  deres  Bøger 
paa  Græsk  for  senere  selv  at  oversætte  dem  til 
Latin;  dette  skal  saaledes  have  været  Tilfældet 
med  Theodor us  Priscianus,  der  levede  i  det  4.  til 
5.  Aarh.  Paa  denne  Maade  fremkom  der  talrige 
latinske  Oversættelser  af  ældre  og  yngre  græske 
Lægers  Værker  baade  fra  Oldtiden  og  fra  de  første 
Aarhundreder  e.  v.  T.,  hvortil  saa  kom  Arbejder 
af  græsk-latinske  Forfattere;  disse  Oversættelser 

eller  originale  Værker  benyttedes  ved  Salerno- 
skolen  i  det  11.  Aarh.,  og  det  ses  heraf,  at  ikke 
engang  Saracenernes  Hærtog  havde  været  i  Stand 
til  at  udrydde  disse  Overleveringer  fra  den  an- 
tike  Kultur. 

Mange  af  disse  medicinske  Værker  blev  bevaret 
og  overgivet  til  senere  Tider  gennem  Klostermun¬ 
kenes  flittige  Arbejde  med  Oversættelse  og  Af¬ 
skrivning.  —  Som  tidligere  nævnt  havde  allerede 
Cassiodor  i  det  5. — 6.  Aarh.  som  Konrektor  i  Sa- 
lerno  dannet  et  Bibliotek  for  sig  selv;  dette  inde¬ 
holdt  fem  medicinske  Værker  af  berømte  græske 
Læger ;  og  Cassiodor  skal  have  opmuntret  Kloster¬ 
munkene  til  videnskabelige  Sysler.  Det  kendtes 
da  ogsaa  snart,  at  netop  Klostrene  i  hine  krigs - 
urolige  Tider  var  Tilflugtssteder  for  en  flittig  og 
travl  Skare  af  lærde  Mænd,  der  i  Klosterstilheden, 
værnede  af  den  ogsaa  senere  af  de  fremmede  god¬ 
kendte  Klosterfred,  gjorde  det  til  deres  Livsger¬ 
ning  at  samle  omkring  sig,  at  fylde  deres  ensomme 
Celler  med  videnskabelige  Værker,  som  de  over¬ 
satte  fra  Græsk  til  Latin,  og  som  de  kopierede, 
kompilerede  og  kommenterede  fra  Slægtled  til 
Slægtled. 

Det  vil  da  forstaaes,  at  der  trods  Goternes  og 
Longobardernes  Hærtog  bevaredes  en  græsk-la- 
tinsk  videnskabelig  Kultur  af  en  saadan  Styrke 
og  Fylde,  at  den  under  rolige  Forhold,  og  naar 
Klostrene  paany  aabnede  deres  Porte,  vilde  være 
i  Stand  til  at  gennemsyre  det  ny  dannede  Sam- 

fund  og  genskænke  det  den  tidligere  Handlekraft 
og  Virkedrift  paa  Litteraturens  og  Videnskabens 
Arbejdsager. 

I  Klostrene  har  der  saaledes  i  de  første  Aar- 
hundreder  af  Middelalderen  været  talrige  Over¬ 
sættelser  af  græske  læge  videnskabelige  Værker;  og 
da  Benediktinerne,  der  i  Monte  Casino  havde  et 
godt  Bibliotek,  i  det  7.  Aarh.  grundlagde  et  Klo¬ 
ster  i  Salerno,  er  det  sandsynligt,  at  der  ogsaa  her 
fandtes  medicinske  Værker;  fremdeles  var  der  i 
det  10.  Aarh.  i  Rom  29  Biblioteker,  der  sandsyn¬ 
ligvis  ikke  alle  blev  lagt  øde  ved  Barbarernes  Ind¬ 
fald;  og  den  Kultur,  der  havde  udviklet  sig  i  Ita¬ 
liens  store  Stæder,  vedligeholdt  sig  ogsaa  efter  de 
fremmede  Folkeslags  Komme  og  kunde  ikke  senere 
lægges  øde  af  Saracenerne,  da  de  aldrig  fik  de 
italienske  Kulturcentrer  i  deres  Magt. 

Naar  man  da  i  det  11.  Aarhundrede  finder  Læge¬ 
skolen  i  Salerno  i  et  virksomt  Arbejde  paa  græsk¬ 
latinsk  Grund,  vil  det  indses,  at  Skolen  paa  den 
ovenfor  omtalte  Maade  har  faaet  den  antike  Læge¬ 
videnskab  i  Eje,  og  at  dette  er  den  betingende 
Aarsag  til  dens  historiske  Stilling  som  et  for¬ 
bindende  Led  i  Udviklingen  og  som  en  Fortsæt¬ 
telse  af  den  oldgræske  og  den  græsk-latinske  Læge¬ 
videnskab  og  Lægekunst. 

*  * 

* 


Lægeskolen  i  Salerno. 

Salernoskolens  Stortid 
c.  1050—1250. 

Ved  Midten  af  det  11.  Aarhundrede  begynder 
Salernoskolens  Blomstringsperiode  —  det  Tids¬ 
punkt,  da  Skolens  Doktriner  fremtræder  i  fuld¬ 
færdig  Form  og  fremsættes  af  Skolens  navnkun¬ 
digste  Lærere  i  videnskabelige  Værker,  der  i  de 
paafølgende  Aarhundreder  danner  det  almindelig 
anerkendte  Grundlag  for  den  af  Skolen  meddelte 
Undervisning.  Der  har  da  paa  den  Tid  udfoldet 
sig  et  rigt  videnskabeligt  Liv  ved  Skolen,  og  i  de 
nævnte  Arbejder  vil  man  kunne  finde  Vidnesbyrd 
om  den  videnskabelige  Aand,  der  besjælede  Sko¬ 
lens  ledende  Mænd,  de  Teorier ,  hvorpaa  de  grun¬ 
dede  deres  Lærergerning  og  de  Erfaringer ,  de  sam¬ 
lede  i  deres  Lægevirksomhed.  Men  det  maa  erin¬ 
dres,  at  Tiden  var  det  11.,  12.  og  13.  Aarhundrede, 
og  at  i  disse  som  i  det  hele  i  Middelalderen  var 
Teorien  det  væsenlige,  Erfaringen  det  mindre  væ¬ 
senlige,  og  selv  om  Datidens  Læger  ude  i  det  prak¬ 
tiske  Liv  lod  sig  lede  af  egne  og  andres  Erfaringer 
—  i  deres  Studerekamre  var  de  dog  Teoretikere, 
der  lededes  mere  af  vedtagne  Teorier  og  Doktriner 
end  af  den  altid  livskraftige  Erfaring;  disse  Aar¬ 
hundreder  var  i  Tiden  for  langt  fjærnede  fra  den 
oldgræske  Tidsalder,  da  Iagttagelsens  og  Erfarin¬ 
gens  daglige  Vejledning  var  det,  der  levede  og 
virkede  i  Lægernes  Gerning,  og  endnu  var  der 
Aarhundreder  til  Harveys  Tid  og  det  17.  Aarhun- 

drede,  da  Erfaringens  Ledestjærne  atter  skulde 
hæve  sig  over  Synskresen  og  for  al  senere  Tid 
blive  den  Lyskaster,  hvorefter  hele  den  nyere 
Lægevidenskab  siden  har  styret  og  vil  vedblive 
at  søge  sin  Vej  fremad  mod  nye  Maal  i  Udvik¬ 
ling  og  Fremskridt.  Men  til  Trods  herfor  maa  det 
hævdes,  at  de  tidligere  Aarhundreder  af  Middel¬ 
alderen  ikke  var  en  død  Tid,  idet  de  har  den  kultur¬ 
historiske  Betydning  at  have  dannet  et  samlende 
og  værnende  Tidsrum  med  et  ideelt  Syn  og  Blikket 
rettet  mod  de  af  Fremtidens  Tusmørke  glimtvis 
fremlysende  Sandheder,  som  først  en  senere,  fuld¬ 
moden  Tid  skulde  lære  at  kende  og  erkende.  Mid¬ 
delalderen  var  da  en  Overgangstid,  der  skyttede 
og  vedligeholdt  det,  der  var  overleveret  fra  en 
tidligere,  mere  frembringende  og  videnskabelig 
virksom  Tidsalder.  Dette  træder  os  tydeligt  i  Møde 
hos  Salernitanerne  og  det  salernitanske  Tidsrums 
lægevidenskabelige  Forfattere;  i  det  følgende  skal 
der  derfor  gøres  Rede  for  deres  betydeligste  Skrif¬ 
ter  og  i  Sammenhæng  dermed  nærmere  omtales 
Skolens  Doktriner,  Læremetode  og  Undervisnings¬ 
plan  i  det  angivne  Tidsafsnit  af  dens  Tilværelse. 

I  det  11.  Aarh.  levede  Skolens  betydeligste  og 
grundlæggende  Forfattere,  og  som  den  første  maa 
nævnes  Gariopontus  (Guarimpotus),  hvis  virk¬ 
somme  Arbejdstid  laa  imellem  1020 — 1050,  og  som 
er  den  af  Skolens  første  Lærere,  der  efter  de  græsk¬ 
latinske  Forbilleder  har  formet  dens  Doktriner. 
De  vigtigste  af  Gariopontus’  Værker  er: 

1)  Passionarius1)  (medicinsk  og  kirurgisk  Pato¬ 
logi);  2)  De  morborum  causis,  accidentibus  et  cura- 
tionibus  (Ætiologi  og  Terapi) ;  3)  De  simplicibus 
medicaminibus  (Farmakologi  og  Farmakognosi); 
4)  De  Dinamidiis2)  (Farmakodynamik)  —  altsaa 
en  systematisk  ordnet  Række  medicinske  Værker 
—  en  gennemført  medicinsk-kirurgisk  Patologi  og 
Terapi.  Men  i  Modsætning  til  de  senere  i  dette 
Aarhundrede  fremtrædende  Forfattere  var  Gario- 
pontus  i  overvejende  Grad  Kompilator,  idet  han 
væsenlig  holdt  sig  til  Hippokrates,  Galen,  Caelius 
Aurelianus  og  Theodorus  Priscianus  og  kun  i  rin¬ 
gere  Grad  frembragte  noget  selvstændigt  og  op¬ 
rindeligt3).  Men  netop  dette  indgaaende  Kendskab 
til  de  gamle  Forfattere  viser,  at  han  har  haft  deres 
Bøger  ved  Haanden  og  tillige  Salernoskolens  nære 
Forhold  til  de  oldgræske  Læresætninger. 

Gariopontus  havde  flere  Disciple,  der  til  Dels 
kom  til  at  udøve  en  lige  saa  betydelig  eller  endog 
betydeligere  Indflydelse  paa  Skolens  Tilværelse; 
disse  Disciple  var  Johannes  Platearius  den  ældre, 
C  ofon  den  ældre,  Petrocellus  den  yngre,  Alfanus  den 
yngre  og  Trotula ;  særlig  den  sidstnævnte,  der  efter 
Darembergs  og  De  Renzis  Mening  har  været  en  af 


Kaldtes  tidligere  Passionarius  Galeni,  idet  man  fejl¬ 
agtigt  tillagde  Galen  Forfatterskabet. 

2)  Med  Hensyn  til  Dinamidia  (Dynamidia)  ses  det  af  en 
Definition  af  Attone  Vercelli  (cit.  af  De  Renzi  1.  c.  S.  176),  at 
»Dynamis  dicitur  potestas  et  vis  herbarum,  unde  etiam 
Dynamidia  dicuntur,  ubi  earum  medicinae  vel  curationes 
scribuntur«.  De  Dynamidiis  er  altsaa  Læren  om  Lægemid¬ 
lernes  dynamiske  Kraft  og  Virkemaade. 

3)  De  Renzi  1.  c.  S.  176  o.  f. 

Middelalderens  lærde  Kvinder  —  efter  De  Renzis 
Formodning  Hustru  til  Joh.  Platearius  og  saaledes 
Moder  til  de  senere  nævnte  Platearii ;  en  af  hendes 
Bøger  handler  om  Kvindesygdomme  og  findes  i 
et  Uddrag,  skrevet  af  en  salernitansk  Læge  i  det 
13.  Aarh.  under  Titlen:  » Trotula :  De  mulierum 
passionibus«. 

Endnu  herskede  den  uforfalskede  græsk -latinske 
Videnskab  ved  Skolen  i  Salerno,  upaa virket  af  den 
nyere  arabiske  Lægevidenskab ;  men  omkring  Aaret 
1076  begyndte  den  galensk-arabiske  Videnskabe¬ 
lighed  at  søge  sig  et  udvidet  Omraade  udenfor  sit 
egenlige  Hjemsted  Spanien;  ved  dette  Tidspunkt 
kom  nemlig  den  vidtberejste  og  i  arabisk  Sprog 
og  Medicin  forfarne  Constantinus  Africanus  til  Sa¬ 
lerno,  hvor  han  tilbragte  hen  imod  en  halv  Snes 
Aar  med  selvstændige  medicinske  Arbejder  og  med 
Oversættelser  af  arabiske  Forfattere ;  han  oversatte 
saaledes  1 Ali  Abbas’  Pantegni  (Tota  ars)  og  Isaacs 
Viaticum. 

Den  arabiske  Lægevidenskab  traadte  da  paa 
dette  Tidspunkt  for  første  Gang  frem  i  Evropa 
udenfor  Spanien,  og  man  kunde  da  vente,  at  dette 
vilde  give  sig  til  Kende  hos  de  yngre  Forfattere 
fra  Slutningen  af  det  11.  og  Begyndelsen  af  det 
12.  Aar  hundrede.  Dette  er  dog  ikke  i  nogen  ud¬ 
præget  Grad  Tilfældet;  efter  Constantinus  Afri¬ 
canus  optræder  nemlig  Skolens  mest  kendte  For¬ 
fattere,  der  i  lige  saa  høj  Grad  som  de  ældre  har 
været  knyttet  til  den  græsk-latinske  Videnskab. 
I  Tidsrummet  1090 — 1130  har  vi  saaledes  Mathæus 

Platearius  den  ældre,  Johannes  Platearius  den  yngre, 
C  ofon  den  yngre,  Constantinus’  Discipel  Johannes 
Aff  latins,  Bartholomeus  og  Ferrarius,  men  kun  hos 
Cofon  og  Afflatius  møder  man  nogen  arabisk  Paa- 
virkning.  Dette  Forhold  kan  dog  ikke  undre,  dels 
fordi  Constantinus’  Indflydelse  paa  Skolen  ikke 
kunde  blive  nogen  væsenlig,  da  han  tilbragte  sine 
sidste  Aar  i  det  fjærntliggende  Monte  Casino  Klo¬ 
ster,  og  dels  fordi  Salernoskolens  Ælde  og  dens 
fra  gammel  Tid  overleverede  Forbindelse  med  den 
oprindelige  oldgræske  Lægevidenskab  har  været 
et  stærkt  Værn  mod  den  for  den  gamle  græsk¬ 
latinske  Videnskab  fremmede  Form,  hvori  den 
arabiske  Medicin  fremstillede  den  oldgræske  Viden¬ 
skab.  Constantinus’  arabiserende  Indflydelse  har 
derfor  ikke  været  betydelig  og  i  det  hele  saa  lidt 
indgribende,  at  de  ovenfor  nævnte  Forfattere  ikke 
nogetsteds  i  deres  Værker  omtaler  nogen  arabisk 
Forfatter  eller  et  arabisk  Skrift.  Der  skulde  da 
ogsaa  hengaa  endnu  et  helt  Aar  hundrede,  før  den 
arabiske  Videnskabs  Indvandring  fra  Spanien  til 
det  øvrige  Evropa  vilde  finde  Sted;  den  foregik 
nemlig  i  Slutningen  af  det  12.  Aarh.  med  Ger  ard 
af  Cremona  og  hans  talrige  Oversættelser  af  ara¬ 
biske  Skrifter  til  Latin,  og  Erobringen  blev  saa 
fuldstændig,  at  man  ved  Begyndelsen  af  det  14. 
Aarh.  ved  Skolen  i  Montpellier  benyttede  Hippo- 
krates  og  Galen  ikke  i  latinske  Oversættelser  fra 
Græsk,  men  fra  Arabisk. 

De  nævnte  yngre  salernitanske  Forfatteres  pato¬ 
logiske  Doktriner  og  terapeutiske  Anskuelser  findes 

tydeligst  udtalt  i  et  stort  medicinsk  Værk,  hvortil 
de  alle  har  bidraget,  nemlig :  »De  aegritudinum  cura- 
tione«,  medens  deres  kliniske  Forskrifter  og  deres 
Opfattelse  af  Lægens  Forhold  til  Patienten  og 
dennes  Omgivelser  findes  i  en  lille  anonym,  efter 
sagkyndiges  Mening  fra  samme  Tid  stammende 
Afhandling:  »De  adventu  medici  ad  ægrotum «. 

Foruden  disse  egenlig  videnskabelige  Arbejder 
maa  fra  Tiden  omkring  Aaret  1100  nævnes  det 
igennem  hele  den  senere  Middelalder  saa  berømte 
Læredigt,  der  gaar  under  forskellige  Navne  — 
» Schola  salernitana «  —  »Flos  Medicinae «  —  »Regi¬ 
men  Sanitatis «  —  og  sandsynligvis  er  skrevet  af 
flere  Forfattere;  det  bestaar  af  en  Samling,  paa 
de  da  gældende  medicinske  Doktriner  grundede 
Leveregler,  der  af  Lægekollegiet  i  Salerno  og  med 
dettes  officielle  Stempel  er  skænket  til  flere  evro- 
pæiske  Fyrster.  Efter  De  Renzis  Mening  er  Regi¬ 
men  Sanitatis  dog  ikke  skrevet  paa  én  Gang,  men 
efterhaanden  og  gennem  et  langt  Tidsrum;  der 
findes  nemlig,  som  Tiden  skrider  frem,  bestandig 
flere  og  flere  Vers  optaget  i  de  forskellige  Ud¬ 
gaver  —  saaledes  i  den  af  Arnold  af  Villanova 
besørgede  Udgave  fra  det  13.  Aarh.  363  Vers1),  i 
den  af  en  vis  Joh.  af  Milano  udgivne  Samling  1097 
Vers,  og  Daremberg  og  De  Renzi  har  samlet  over  2000 
Vers;  alt  dette  viser,  at  dette  enestaaende  Lære¬ 
digt  er  blevet  fortsat  længe  efter  det  11.  Aarh., 


9  Denne  Samling  findes  paa  Universitetsbibliotheket  i 
København  i  en  Udgave  fra  1830,  besørget  af  Alex.  Croke, 
Oxford,  og  ledsaget  af  en  Oversættelse  til  Engelsk  fra  1607. 

og  at  Regimen  Sanitatis  i  hele  den  senere  Middel¬ 
alder  har  staaet  som  noget  stort  og  beundrings¬ 
værdigt. 

I  det  12.  Aarh.  er  der  ligeledes  flere  virksomme 
Forfattere  ved  Salernoskolen.  Skolens  Rektor  i 
den  første  Halvdel  af  Aarhundredet  (1130 — 1150), 
Nicolaus  Præpositus ,  udgav  i  Tilslutning  til  et  lig¬ 
nende  mindre  Arbejde  af  C  ofon  d.  yngre  et  saa- 
kaldt  » Antidotarium«  eller  en  Farmakopé,  der  blev 
godkendt  i  Kongeriget  Neapel  og  senere  blev  det 
almindelig  antagne  Grundlag  for  de  evropæiske 
Farmakopéer.  —  En  anden  Salernitaner,  Mathæus 
Platearius  den  yngre ,  Søn  af  Joh.  Platearius  den 
yngre,  der  virkede  imellem  1140 — 1170,  udar¬ 
bejdede  en  Række  Tilføjelser  til  Antidotariet : 
» Glossae  super  Antidotarium«,  og  et  andet  farmako¬ 
logisk  Værk:  » De  simplici  medicina «  foruden  flere 
mindre  Arbejder.  —  Aegidius  fra  Corbeil,  der  ved 
Midten  af  det  12.  Aarh.  studerede  i  Salerno,  ud¬ 
gav  et  versificeret  Antidotarium ,  som  han  efter 
eget  Sigende  havde  udarbejdet  efter  Math.  Pla¬ 
tearius ’  Glossae.  Det  ses  heraf,  at  Cofons  lille  Far¬ 
makopé  dannede  Udgangspunktet  for  en  hel  Række 
Antidotaria,  det  ene  i  Tilslutning  til  det  andet, 
og  at  denne  farmakopeiske  Virksomhed  forplan¬ 
tede  sig  til  Eftertiden  igennem  flere  Aarhundreder. 

I  Slutningen  af  det  12.  Aarh.  var  der  endnu  to 
Forfattere,  der  bør  nævnes  —  Petrus  Musandinus 
(c.  1160),  der  har  efterladt  sig  et  diætetisk  Skrift: 
» Summula  de  præparatione  ciborum  et  potuum  in- 
firmorum«,  og  Maurus,  der  har  kommenteret  Hip- 

pokrates  og  giver  en  god  Fremstilling  af  de  ved 
Salernoskolen  i  dette  Aarh.  herskende  Doktriner1). 

Ved  Undersøgelse  af  de  ovenfor  nævnte  Skrif¬ 
ter,  særlig  for  det  11.  Aarhundredes  Vedkom¬ 
mende  »De  aegritudinum  curatione«  og  for  det  12. 
Aarhundredes  Maurus’  Kommentar  vil  man  finde, 
at  Skolens  Doktriner  i  disse  Aarhundreder  fuldtud 
var  galenske ;  det  er  den  gamle  Lære  om  Elementer 
og  Elementkvaliteter,  om  Vædskerne  og  deres 
Kvalitetsblandinger,  og  det  er  den  ægte  galenske 
Fremstilling  af  Febrene  som  beroende  paa  en  Li¬ 
delse  af  »Spiritus«,  af  Vædskerne  eller  af  Solida 
og  en  derpaa  grundet  Inddeling  i  de  efemere,  de 
intermitterende  (»interpolate«)  og  den  hektiske 
Feber.  løvrigt  opstaar  de  forskellige  Sygdomme 
ved  Forandringer  af  Vædskerne  —  ved  for  stor 
eller  for  ringe  Vædskemængde  eller  Vædskernes 
Fordærvelse  og  »Distemperies«.  Ved  Behandlin¬ 
gen  var  det  stadig  de  kritiske  Dage  og  Kriserne, 
man  skænkede  sin  særlige  Interesse,  og  selve  Be¬ 
handlingen  var  dels  medikamentel,  dels  —  og  det 
i  overvejende  Grad  —  diætetisk.  Og  netop  i  det 
diætetiske  havde  Salernitanerne  deres  Hovedstyrke, 
her  var  et  Omraade,  hvor  de  tilførte  den  alminde¬ 
lige  Sygdomsbehandling  noget  nyt  og  virkelig 
værdifuldt.  Naar  hertil  føjes  de  tidligere  omtalte 
farmakologiske  Skrifter,  hele  den  særprægede 
Maade,  der  kendemærker  Benyttelsen  af  Urosko- 
\  pien  og  Pulsundersøgelsen  i  den  specielle  Diagno¬ 
stik,  og  den  Udvikling,  Kirurgien  fik  i  Begyndel- 


b  Salv.  de  Renzi  1.  c.  S.  366. 

sen  af  det  13.  Aarh.  (c.  1220)  ved  Kirurgen  Ro¬ 
gers  Lærebog  i  Kirurgi,  vil  det  indses,  at  Salerno- 
skolen  i  hele  dette  Tidsrum  maa  have  staaet  som 
Indbegrebet  af  god  medicinsk  Lærdom;  og  da  den 
tillige  var  en  højt  anset  klinisk  Læreanstalt,  havde 
den  let  ved  at  drage  til  sig  den  studerende  Ung¬ 
dom  fra  nær  og  fjærn.  —  Endnu  i  det  13.  Aar- 
hundredes  første  Halvdel  staar  Skolen  i  fuld  Livs¬ 
kraft  til  Trods  for,  at  den  netop  paa  det  Tidspunkt 
fik  mange  Medbejlere. 

I  det  foregaaende  Aarh.  var  der  nemlig  endnu 
ikke  nogen  medicinsk  Skole  hverken  i  Bologna 
eller  i  de  andre  norditalienske  Byer1).  Der  var 
ganske  vist  i  flere  af  disse  —  i  Ferrara,  Brescia 
og  maaske  i  Milano  —  Lægeforeninger,  som  mulig¬ 
vis  har  oprettet  Undervisningskursus  for  unge 
Mennesker,  der  vilde  gaa  den  medicinske  Vej,  men 
nogen  regelmæssig  Undervisning  paa  særlige  medi¬ 
cinske  Skoler  fandtes  ikke.  Men  i  det  13.  Aarh. 
begyndte  lægevidenskabelige  Skoler  at  udvikle  sig 
som  selvstændige  Dannelser  ved  Siden  af  de  alle¬ 
rede  tilstedeværende  Skoler  i  Teologi,  Filologi  og 
Lovkyndighed,  og  hele  dette  Lærdoms  værk  viste 
i  de  italienske  Byer  Tilbøjelighed  til  at  forme  sig 
til  virkelige  Universiteter.  I  Begyndelsen  af  Aar- 
hundredet  fandtes  der  saaledes  i  Bologna  en  livs¬ 
kraftig  medicinsk  Skole,  hvor  Kirkens  Mænd  trods 
forskellige  pavelige  Forbud  —  saaledes  paa  det 
andet  Laterankoncilium  1139  —  Innocens  II.  — 
og  paa  Konciliet  i  Tours  1163  —  Alexander  III  — 


x)  Tiraboschi:  Storia  della  litteratura  italiana.  P.  539. 

tog  ivrig  Del  i  Undervisningen.  Paven  truede  med 
Bandlysning,  men  det  synes  ikke  at  have  virket 
særlig  skræmmende,  for  det  var  Middelalderens 
gejstlige  Stand,  der  ved  sin  frygtløse  og  aabenlyse 
Hengivenhed  for  Lægevidenskaben  holdt  dette 
Studium  vedlige.  Mange  af  de  mest  kendte  Læger 
var  tillige  ansat  i  høje  gejstlige  Stillinger;  fra  det 
12.  Aarh.  hører  man  om  en  Ærkebiskop  Romuald , 
der  bliver  Livlæge  hos  Paven  i  Rom;  i  det  14. 
Aarh.  indtager  Kirurgen  Guy  de  Chauliac  en  lig¬ 
nende  Stilling  hos  Paven  i  Avignon,  medens  han 
samtidig  var  Pavens  Kapellan;  Ugo  af  Lucca ,  i 
det  12.  Aarh.  Kirurg  i  Bologna,  var  gejstlig  lige¬ 
som  Kirurgerne  Guilielmo  Salicetti  og  Lanfranchi 
i  Bologna  og  Paris. 

I  denne  Sammenhæng  er  det  værdt  at  lægge 
Mærke  til  den  forskellige  Holdning,  der  ved  Pave¬ 
hofferne  gør  sig  gældende  overfor  de  i  verdslige 
Øjemed  virkende  gejstlige;  i  det  ene  Tilfælde  hører 
man,  at  Munke  og  Kanniker  paa  Kirkeforsamlin¬ 
gerne  trues  med  haarde  Straffe  og  Bandstraalen, 
hvis  de  vover  at  give  sig  af  med  Medicin  eller 
Jura,  medens  det  i  andre  Tilfælde  fortælles,  at  den 
eller  den  Prælat  er  blevet  udnævnt  til  pavelig 
Livlæge ;  men  i  Forbindelse  hermed  er  det  interes¬ 
sant  at  lægge  Mærke  til,  at  de  pavelige  Trusler 
udslynges  mod  de  genstridige  i  Bologna  eller  i 
Frankrig  (Tours  1163),  medens  de  pavelige  Ud¬ 
nævnelser  til  Livlægestilling  selvfølgelig  finder 
Sted  i  Rom  (Romuald)  eller  i  Avignon  ( Guy  de 
Chauliac ) ;  man  maa  derfor  indrømme,  at  Mal- 

gaigne  har  Ret,  naar  han  siger,  at  den  religiøse 
Intolerance  altid  var  størst  langt  borte  fra  Pa¬ 
vens  Residens,  medens  Paven  selv  og  hans  nær¬ 
meste  Omgivelser  altid  viste  en  saa  meget  desto 
mere  iøjnefaldende  Tolerance  i  dette  Spørgsmaai. 

Men  til  Trods  for  de  forskellige  større  eller  min¬ 
dre  Skoler,  der  i  det  13.  Aarhundredes  Begyndelse 
og  senere  søgte  at  gøre  Salernoskolen  Rangen  stri¬ 
dig,  vedblev  denne  dog  at  hævde  sit  Ry,  og  hvad 
der  væsenlig  bidrog  dertil  var  den  kraftige  Støtte, 
Skolen  i  Aarhundredets  første  Halvdel  fik  hos 
Herskerne  i  Kongeriget  Neapel,  den  hohenstau- 
fenske  Kejserfamilie.  Allerede  tidligere  havde  flere 
neapolitanske  Herskere  støttet  Skolen  ved  Love 
og  Forordninger;  saaledes  havde  Roger  af  Apu- 
lien  i  Begyndelsen  af  det  12.  Aarh.  paabudt,  at 
ingen  maatte  praktisere  som  Læge  uden  at  være 
godkendt  af  Øvrigheden  i  Salerno ;  men  særlig 
efter  at  Kejser  Frederik  den  anden  af  Hohenstaufen 
var  blevet  myndig  Hersker  i  Neapel,  udgik  der  tal¬ 
rige  kloge  og  nyttige  Forordninger  til  Fremme  for 
det  af  Kejseren  særlig  yndede  Universitet  i  Neapel 
og  samtidigt  for  Lægeskolen  i  Salerno. 

Det  var  nemlig  Frederik  d.  andens  kære,  sta¬ 
dige  Tanke  at  skabe  et  stort  Universitet  i  Neapel, 
og  han  søgte  derfor  at  drage  hele  Kongeriget 
Neapels  studerende  Ungdom  til  Hovedstaden  ved 
at  forbyde  den  at  søge  Undervisning  i  Bologna; 
dette  Forbud  blev  udstedt  i  Aaret  1224,  og  Aaret 
efter  befalede  han,  at  Skolen  i  Bologna  skulde 
lukkes;  helst  havde  Kejseren  maaske  set  ogsaa 

Salernoskolen  lukket,  men  Kampen  mod  disse 
Skoler  var  mere  end  selv  den  mægtige  og  handle¬ 
kraftige  Kejser  kunde  magte.  Bolognas  10,000 
Studenter  forlod  ikke  godvilligt  deres  Alma  Mater, 
1227  maatte  Kejseren  tage  Forbudet  tilbage,  og 
Salernoskolen  var  for  gammel  og  grundfæstet  og 
endnu  for  livskraftig  til,  at  den  skulde  give  efter 
for  en  saa  ung  og  ufærdig  Institution  som  det  af 
Kejseren  beskyttede  Universitet  i  Neapel. 

Frederik  d.  andens  Forordninger  kom  saaledes  til 
at  gælde  saavel  for  Universitetet  i  Neapel  som  for 
Salernoskolen,  derved  Lov  fik  godkendt  deres  Ret¬ 
tigheder  som  de  eneste  Læreanstalter  i  Kongeriget. 

I  Forordningerne  giver  nu  Frederik  den  anden 
bestemte  Regler  for  Studietidens  Længde  og  fast¬ 
sætter  en  vel  gennemtænkt  Studieplan ;  det  hedder 
saaledes :  »Da  ingen  kan  gøre  Fremskridt  i  Kunsten 
uden  at  være  skolet  i  Logik,  byder  og  befaler  vi, 
at  det  ikke  maa  tillades  nogen  at  studere  Læge¬ 
kunsten,  med  mindre  han  i  det  mindste  i  tre  Aar 
har  studeret  Logik ,  hvorefter  han  i  fem  Aar  skal 
studere  Medicin  og  samtidigt  Kirurgi ,  der  udgør  en 
Del  af  Medicinen«1). 

I  en  anden  Forordning  paabydes  det,  at  enhver, 
der  har  i  Sinde  særligt  at  uddanne  sig  til  Kirurg, 
i  ét  Aar  skal  følge  de  kirurgiske  Forelæsninger  ved 
det  medicinske  Fakultet  og  i  ét  Aar  studere  Menne¬ 
skets  Anatomi  og  øve  sig  i  kirurgiske  Operationer, 
ti  uden  Indsigt  i  Anatomien  kan  man  ikke  med 

x)  Anført  efter  Curt  Sprengel :  »Versuch  einer  pragma- 
tischen  Geschichte  der  Arzneikunde«. 

Sikkerhed  foretage  nogen  Operation  eller  lede  Be¬ 
handlingen  efter  en  saadan. 

Naar  Studenten  vil  indstille  sig  til  Eksamen, 
maa  han  godtgøre,  at  han  er  født  i  et  lovgyldigt 
Ægteskab,  at  han  er  fyldt  21  Aar,  og  at  han  har 
studeret  det  lovbefalede  Antal  Aar  ved  Skolen. 
Eksamen  tages  ved  det  medicinske  Fakultet  (Dok¬ 
torernes  Kollegium)  og  for  Kirurgiens  Vedkorm 
mende  i  Nærværelse  af  Mestrene  i  Kunsten  og  af 
de  dertil  udnævnte  Embedsmænd. 

Efter  endt  Eksamen  maa  Kandidaten  endnu  i 
ét  Aar  praktisere  i  Byen  under  en  ældre,  erfaren 
Læges  Vejledning,  hvorefter  han  kan  fremstille 
sig  for  Øvrigheden  med  sit  Eksamensbevis  og 
modtage  den  kongelige  Godkendelse.  Men  uden 
Opfyldelsen  af  disse  Fordringer  kan  ingen  erhverve 
sig  Jus  Practicandi. 

Som  det  ses  er  hele  Undervisningsplanen  helt 
moderne  —  der  er  Fordringen  om  almindelig  hu¬ 
manistisk  Dannelse  (de  logiske  Videnskaber);  der 
er  den  rette  Forstaaelse  af  Forholdet  mellem  Me¬ 
dicin  og  Kirurgi  som  uadskillelige  Dele  af  hele  det 
læge  videnskabelige  Studium,  og  der  er  endelig  Paa- 
budet  om  en  særlig  kirurgisk  Uddannelse  for  den, 
der  vil  øve  særlig  kirurgisk  Virksomhed.  Efter  at 
man  saaledes  ved  at  gennemgaa  Frederik  d.  andens 
Forordninger  til  det  medicinske  Studiums  Fremme 
er  blevet  hensat  til  en  helt  moderne  Tid,  føler 
man  sig  noget  skuffet  ved  straks  efter  at  blive 
sat  tilbage  til  det  13.  Aarh.  og  lige  ind  i  Tids¬ 
alderens  Galenisme  og  Arabisme,  naar  man  hører, 

hvad  det  saa  var,  hin  Tids  Kandidater  skulde 
prøves  i.  Det  hedder  da,  at  de  offentlig  maatte 
forklare  Galens  Articella,  et  Stykke  af  Hippokrates ’ 
Aforismer  eller  første  Bog  af  Ibn  Sina  (Avicenna), 
og  endelig,  at  de  skulde  prøves  i  Aristoteles ’  ana¬ 
lytiske  Bøger  og  i  Fysik. 

Efter  denne  Prøve  fik  Kandidaten  Titel  af  Ma¬ 
gister  artium  et  phy sices1).  I  øvrigt  maatte  Kandi¬ 
daten  aflægge  Ed  paa,  at  han  i  et  og  alt  vilde  rette 
sig  efter  de  gældende  Medicinalforordninger,  give 
de  kongelige  Embedsmænd  Underretning,  naar 
Forfalskning  af  Medicinalvarer  kom  til  hans  Kund¬ 
skab  og  endelig  uden  Vederlag  yde  de  fattige  Læge¬ 
hjælp. 

Frederik  d.  anden  udstedte  ogsaa  en  Forord¬ 
ning,  hvorved  Taksten  for  Sygebesøg  fastsloges 
og  Apotekerforholdene  ordnedes;  for  Sygebesøg  i 
selve  Byen  kunde  Lægen  forlange  y2  Tarenus2), 
men  3  Tarenus,  naar  han  maatte  rejse  ud  paa 
Landet  og  midlertidigt  tage  Ophold  hos  Patien¬ 
ten;  og  for  denne  Betaling  skulde  han  gøre  to 
Besøg  om  Dagen  og  ét  om  Natten,  hvis  Patienten 
ønskede  det. 

Lægerne  maatte  ikke  staa  i  Forretningsforhold 
til  Apotekerne  eller  Drogisterne,  ikke  anbringe 
Penge  i  disses  Forretninger  og  ikke  selv  have  noget 
Apotek. 

Apotekerne  (Stationarii)  og  Drogisterne  (Con- 

x)  Først  i  det  14.  Aarh.  begyndte  Doktortitlen  at  blive 
almindelig. 

2)  En  Tarenus  var  3,75  Kroner. 

fectionarii)  stod  under  Lægernes  Tilsyn,  og  i  de 
større  Byer  var  der  ansat  Inspektører,  i  Salerno 
gerne  Magistre,  i  hvis  Nærværelse  Apotekerne 
maatte  tilberede  deres  Elektuarier  og  Siruper  under 
nøje  Overholdelse  af  de  i  Regeringens  Antidota- 
rium  fastsatte  Regler;  blev  disse  ikke  overholdt, 
mistede  Apotekeren  sin  Ejendom,  og  hvis  Rege¬ 
ringens  Tilsynsmænd  deltog  i  noget  Bedrageri, 
kunde  Dødsstraf  blive  Følgen.  —  Apotekerne  var 
edsvorne  og  maatte  fra  det  medicinske  Fakultet 
have  Bevis  for  tilstrækkelig  Dygtighed. 

Naar  det  endelig  tilføjes,  at  der  i  Salerno  ud¬ 
dannedes  Specialister  —  i  Herniotomi,  Saarbe- 
handling  og  Øjensygdomme  —  at  der  fra  Skolen 
udsendtes  Militærlæger,  der  fulgte  med  Hæren; 
at  der  omtales  Diplomer  for  Kvinder1),  at  der  var 
edsvorne  Jordemødre ,  og  at  der  var  oprettet  et 
Sundhedspoliti ,  som  strængt  vaagede  over,  at  Lov¬ 
bestemmelserne  angaaende  den  offentlige  Sund¬ 
hedspleje,  ved  epidemiske  Sygdomme  og  an¬ 
gaaende  Salg  af  Giftstoffer,  overholdtes  af  Be¬ 
folkningen  og  de  paagældende  Myndigheder  —  er 
hermed  i  det  væsenlige  anført  alt,  hvad  der  blev 
lovfæstet  ved  Frederik  den  andens  Medicinalfor¬ 
ordninger,  hvis  Bestemmelser  vidner  om  den 
Aandso verlegenhed,  som  saa  ofte  traadte  frem  i 
denne  Herskers  Regeringshandlinger  og  hæver 
ham  saa  højt  over  hans  Samtid.  Frederik  den 

!)  I  det  15.  Aarh.  var  der  flere  kvindelige  Læger  i  Ita¬ 
lien  —  saaledes  Constanza  (Constanzella  Calenda),  Abella  og 
Rebecca;  denne  skrev  om  Feber  og  om  Fostret. 

anden  døde  i  Aaret  1250;  hans  Søn  og  Efterfølger 
Konrad  d.  IV  kom  i  Strid  med  Neapolitanerne, 
der  gjorde  Oprør  og  indesluttede  sig  i  deres  By, 
som  Konrad  maatte  belejre;  i  sin  Forbitrelse  over 
Neapolitanernes  Modstand  søgte  han  at  ramme 
dem  dér,  hvor  han  vidste,  at  Slaget  vilde  føles 
haardest,  nemlig  i  deres  nye,  af  hans  Fader  tid¬ 
ligere  saa  ivrigt  værnede  Universitet;  1252  ud¬ 
stedte  Kej  ser  Konrad  en  Kundgørelse,  hvori  han 
paa  fordelagtige  Vilkaar  indbød  lærde  Mænd  af 
alle  Fag  til  Salerno,  hvis  Lægeskole  han  samtidigt 
skænkede  store  Forrettigheder.  Det  var  aaben- 
bart  hans  Hensigt  at  omdanne  Skolen  til  et  stort 
Universitet  og  saaledes  tilføje  det  neapolitanske 
Universitet  et  Dødsstød;  men  han  døde  allerede 
1254,  hans  Planer  afbrødes,  og  Salernos  gamle 
Skole  vedblev  at  være,  hvad  den  altid  havde  været 
—  udelukkende  en  medicinsk  Skole. 

*  * 

* 

Naar  der  nu  spørges  om,  hvilken  Undervisnings¬ 
metode,  der  fulgtes,  og  hvilke  Forfattere,  der  be¬ 
nyttedes  ved  Salernoskolen,  ved  man,  at  der  af 
Lærerne  holdtes  regelmæssige  Forelæsninger;  det 
ses  af  Frederik  d.  andens  Studieplan,  at  Studen¬ 
terne  i  ét  Aar  skulde  gaa  til  medicinske  Forelæs¬ 
ninger,  og  at  de  særlig  kirurgisk  studerende  i  ét 
Aar  skulde  følge  de  teoretisk-kirurgiske  Læsetimer ; 
fremdeles  hører  man  af  Forordningens  Indskær¬ 
pelse  af  Medicinens  og  Kirurgiens  Enhed,  at  de 


Lægeskolen  i  Salerno. 

medicinsk -studerende  tillige  maatte  lægge  sig  efter 
Kirurgi,  og  det  er  da  ogsaa  sikkert,  at  der  fandtes 
Medico-Kirurger,  der  gav  sig  af  med  saavel  medi¬ 
cinske  som  kirurgiske  Sygdomme,  og  tillige  Ki¬ 
rurger,  der  ikke  havde  faaet  nogen  medicinsk  Ud¬ 
dannelse,  men  kun  gav  sig  af  med  deres  Særfag. 

—  Særlig  for  disse  var  der  anatomiske  Øvelser,  idet 
der  mindst  én  Gang  aarlig  fremvistes  anatomiske 
Præparater,  hvor  der  benyttedes  Aber,  eller  man 
henvendte  sig  til  en  Slagter  for  at  faa  Lejlighed 
til  at  forevise  de  anatomiske  Forhold  hos  Svinet; 
det  var  jo  i  den  Tid  næsten  umuligt  at  skaffe 
menneskelige  Lig  til  Dissektion,  hvorfor  Anato¬ 
merne  maatte  nøjes  med  det  nævnte. 

Med  Hensyn  til  de  af  Skolen  ved  Undervisnin¬ 
gen  benyttede  ældre  Forfattere  ses  det  af  hvad 
der  er  meddelt  om  Gariopontus  i  det  11.  Aarh., 
at  man  dengang  kendte  noget  til  Hippokrates  og 
Galen,  hvis  Bøger  man  rimeligvis  har  haft  i  la¬ 
tinske  Oversættelser,  men  at  man  i  øvrigt  har  be¬ 
nyttet  yngre  latinske  Skribenters  Værker  som 
Caelius  Aurelianus,  ’Oribasios 5  og  Theodor  Priscians. 
De  senere  Forfattere  fra  det  IL  og  første  Halvdel 
af  det  12.  Aarh.  anfører  af  Hippokrates  Epide¬ 
mierne,  Aforismerne  og  Prognostikon,  og  de  kendte 
Soranus  (c.  125  e.  v.  T.),  hvis  »Summa  medica «  skal 
have  været  en  meget  almindelig  benyttet  Lære¬ 
bog  i  de  første  Aarh.  af  Middelalderen1),  og  ende¬ 
lig  benyttedes  Forfatterne  fra  det  6.  og  7.  Aarh. 

—  Aétius,  Alexander  Trallianus  og  Paulus  Aegi- 


J)  Daremberg:  Hist.  des  Sciences  medicales  P.  259  o.  f. 

neta.  Det  er  saaledes  før  og  endog  nogen  Tid  efter 
Constantinus  Africanus  mest  de  yngre  latinske  For¬ 
fattere  og  til  Dels  de  græske  Forfattere  i  latinske 
Oversættelser,  der  har  været  benyttet  ved  Under¬ 
visningen.  Først  senere,  fra  Midten  af  det  12.  Aar- 
hundrede.,  kom  Araberne,  særlig  ved  G  er  ards  Over¬ 
sættelser,  til  at  udøve  en  stadig  voksende  Indfly¬ 
delse,  og  efter  1160  var  det  Skrifter  af  Rhazes , 
Avicenna  og  Abulkase?n  og  med  dem  en  Række 
andre  arabiske  Forfattere,  der  benyttedes  i  Italien, 
Frankrig,  Tyskland  og  England;  og  i  det  13.  og 
14.  Aarh.  gennemføres  Erobringen  fuldstændigt, 
saa  at  det  nu  ved  Siden  af  de  græske  og  de  ny¬ 
latinske  er  de  arabiske  Skrifter,  der  lægges  til 
Grund  for  Skolens  Undervisning;  det  ses  da  ogsaa 
af  Frederik  den  andens  Forordninger,  at  Kandi¬ 
daterne  ved  Eksamen  skulde  gøre  Rede  for  Ind¬ 
holdet  af  visse  arabiske  Skrifter1).  Efter  Kejser 
Frederiks  Død  og  efter  hans  Søns  mislykkede 
Forsøg  paa  at  gøre  Skolen  til  et  Universitet,  be¬ 
gyndte  dens  Anseelse  at  forringes,  og  mod  Slut¬ 
ningen  af  det  13.  Aarh.  nærmede  dens  bedste  Tid 
sig  sin  Afslutning. 

Sin  Stortid  havde  Skolen  haft  i  det  11.  og  12. 
Aarh.,  og  i  den  første  Halvdel  af  det  13.  Aarh. 
havde  Frederik  den  andens  mægtige  Støtte  bi¬ 
draget  til  at  holde  den  oppe,  men  nu  var  den  ikke 
længere  Italiens  eneste  betydelige  medicinske  Lære¬ 
anstalt  —  i  det  nordlige  Italien  gjorde  Bologna- 

Kejser  Frederik  havde  selv  fra  Syrien  hjemført  en 
Mængde  arabiske  Skrifter,  som  han  lod  oversætte  til  Latin. 

skolen  sig  mere  og  mere  gældende  som  en  farlig 
Medbejler,  der  bestandig  drog  flere  og  flere  stu¬ 
derende  til  sig,  og  udenfor  Italien  var  det  de  stærkt 
opblomstrende  Skoler  i  Montpellier  og  Paris,  der 
nu  optraadte  med  stedse  voksende  Selvstændighed. 

Fra  Slutningen  af  det  13.  til  Slutningen  af  det 
14.  Aarh.  under  Herskerne  af  Huset  Anjou  (1266 
— 1380)  blegner  da  efterhaanden  Salernoskolens 
Glans,  og  det  gamle  ærværdige  Hovedsæde  for  de 
medicinske  Videnskaber,  der  i  Aarhundreder  hav¬ 
de  spredt  sine  berømte  Læreres  Skrifter  ud  over 
de  omgivende  Lande  og  sendt  sine  talrige  Disciple 
viden  om  for  at  forkynde  Skolens  Lærdomme, 
maa  nu  trække  sig  tilbage  og  i  Tidens  Løb  over¬ 
lade  den  videnskabelige  Kampplads  til  yngre  og 
mere  livskraftige  Kampfæller. 

Det  fortælles,  at  Digteren  Boccaccio,  da  han  i 
Slutningen  af  det  14.  Aarh.  besøgte  Monte  Casino 
Klostret,  fandt  Bibliotekets  Dør  sønderslaaet, 
Ukrudt  vildt  voksende  ind  igennem  Vinduerne, 
Bøgerne  bedækkede  med  Støv  —  alt  i  det  sørge¬ 
ligste  Forfald;  og  da  han  aabnede  en  meget  gam¬ 
mel  Bog  i  et  fremmed  Sprog,  fandt  han  Bladene 
iturevne  og  sønderskaarne  —  Munkene  havde 
skaaret  Bladranden  ud  af  Bogsiderne  for  at  be¬ 
nytte  den  til  derpaa  at  skrive  Morgen-  og  Aften¬ 
bønner,  som  de  solgte  til  Omegnens  Bønder.  Og 
denne  Fortælling  giver  et  trist,  men  sikkert  træf¬ 
fende  Billede  af  det  Forfald,  som  ved  det  14.  Aar- 
hundredes  Slutning  havde  gennemætset  de  gamle 
syditalienske  Lærdomssæder  med  sin  ædende  Gift, 

og  som  i  stigende  Grad  havde  bredt  sig  til  den 
gamle  Lægeskole  i  Salerno. 

Og  man  forstaar  fuldtud,  at  Digteren  Petrarca, 
da  han  i  Aaret  1364  ved  et  Besøg  i  Salerno  fandt 
alt  forandret,  svundet  og  dødt,  vemodigt  kunde 
udbryde : 

»Fuisse  hic  medicinae  fontem  fama  est«1). 

1)  Cit.  af  Malgaigne:  Introduction  aux  oevres  cTAmbr. 
Paré. 


SALERNOSKOLENS  FEBERLÆRE 
OG  FEBERBEHANDLING 

I  SLUTNINGEN  AF  DET  11.  OG  BEGYNDELSEN  AF 
DET  12.  AARHUNDREDE 

INDLEDNING 

I  Slutningen  af  det  11.  og  i  det  12.  Aarhundrede 
stod  Lægeskolen  i  Salerno  paa  Højdepunktet  af 
sin  Tilværelse,  og  de  derfra  udgaaede  Læger  førte 
den  medicinske  Viden,  de  dér  havde  modtaget, 
ud  til  det  videnskabeligt  indstillede  Evropa  —  i 
hvert  Fald  til  den  Del  af  dette,  hvor  den  arabiske 
Videnskabelighed  endnu  ikke  havde  vundet  Fod¬ 
fæste. 

De  fra  Salerno  udgaaede  patologiske  Teorier  og 
terapevtiske  Metoder  har  da  i  et  vist  Tidsrum  af 
Middelalderen  øvet  en  afgørende  Indflydelse  paa 
Datidens  Lægevidenskab,  og  den  salernitanske 
lægevidenskabelige  Lære  er  af  saa  megen  større 
historisk  Betydning,  som  dens  mest  ansete  og 
førende  Forfattere  udgør  det  sidste  Led  i  en  uaf¬ 
brudt  Række  af  Forkæmpere  for  den  oldgræske 
Medicin  —  en  Række,  der  strækker  sig  fra  det 
hippokratiske  Tidsrum  til  den  arabiske  Læge¬ 
videnskabs  Tidsrum  fra  Slutningen  af  det  12. 
Aarh.  Forbindelsen  mellem  den  oldgræske  Medi- 

cin  og  Salernitanerne  dannes  af  de  eftergalenske 
Læger  og  de  medicinske  Skribenter,  der  dels  var 
Læger,  dels  Munke  og  gejstlige  Mænd. 

Efter  Galens  Tid  —  fra  c.  200  Aar  e.  v.  T.  — 
er  der  kun  faa  selvstændige  medicinske  Forfattere ; 
i  Begyndelsen  af  det  3.  Aarhundrede  levede  Sere- 
nus  Sammonicus,  der  skrev  en  Bog  om  Medika¬ 
menterne ,  og  under  Kejser  Julian  skrev  hans  Liv¬ 
læge  Oribasios  en  stor  medicinsk  Haandbog :  »Col- 
lectanea  medicinalia «  i  72  Bøger,  hvoraf  der  dog 
kun  findes  50  Bøger;  det  er  mest  Uddrag  af 
oldgræske  Forfattere,  og  de  er  derfor  gode  Vej¬ 
ledere  i  den  gamle  Patologi  og  Terapi.  I  det  3. 
Aarh.  skrev  Caelius  Aurelianus  om  de  akute  og 
de  kroniske  Sygdomme,  og  omkring  Aar  400  e.  v. 
T.  skrev  Theodor us  Priscianus  sine  Bøger  paa 
Græsk  —  ligesom  Oribasios  —  for  senere  at  over¬ 
sætte  dem  paa  Latin.  Endnu  er  disse  Forfattere 
ikke  udelukkende  Kompilatorer,  men  stræber  ved 
Siden  af  deres  Kompilationer  efter  at  yde  noget 
selvstændigt,  hvad  der  særlig  gælder  om  Oribasios , 
hvis  hygiejniske  Indskud  er  af  saavel  medicinsk 
som  kulturhistorisk  Værdi.  Men  fra  og  med  det 
4.  Aarh.  ophører  al  selvstændig  medicinsk  Skri¬ 
bentvirksomhed,  og  de  efter  dette  Tidspunkt  vir¬ 
kende  Skribenter  —  Aétius  og  Alexander  T ralli  - 
anus ,  begge  i  det  6.  Aarh.,  og  Paulus  Aegineta  i 
det  7.  Aarh.  —  er  i  hvert  Fald  for  den  specielle 
Medicins  Vedkommende1)  kun  Kompilatorer. 

0  I  Paul.  Aeginetas  Kirurgi  findes  derimod  meget  selv¬ 
stændigt  og  oprindeligt. 

Men  disse  »Kompilatorer«  paa  Grænsen  mellem 
Oldtid  og  Middelalder  havde  deres  særlige  For¬ 
tjeneste,  fordi  den  gamle  Lægevidenskab  ved  dem 
som  Mellemled  overleveredes  til  Middelalderen ;  og 
disse  Forfattere  havde  i  deres  bevarende  Arbejder 
senere  i  Tiden  en  betydningsfuld  Støtte  i  den  store 
Munkestab ,  der  i  Klostrene  kompilerede  talrige 
medicinske  Værker,  og  i  hele  den  gejstlige  Stand , 
der  paa  hin  Tid  saavel  indenfor  som  udenfor  Klo¬ 
strenes  Mure  var  saa  godt  som  ene  om  at  lægge 
sig  efter  og  udøve  Lægekunsten. 

Ved  Klostrene  og  Bispesæderne  var  der  i  Reglen 
Sygehuse  for  Munke,  Pilgrimme  og  andre  vej¬ 
farende,  og  de  stod  under  Ledelse  af  lægekyndige 
Munke  eller  af  Biskopperne  selv;  det  var  da  nød¬ 
vendigt,  at  disse  Mænd  søgte  og  modtog  Under¬ 
visning  i  Lægekunst,  som  de  fandt  ved  de  Syge¬ 
huse,  hvor  en  eller  anden  gejstlig  eller  Munk  havde 
faaet  Ry  for  særlig  Forfarenhed  i  Kunsten;  og  i 
den  gejstlige  Verden  var  der  i  Begyndelsen  af 
Middelalderen  en  almindelig  udbredt  Sands  for 
Lægekunsten,  der  blev  vakt  og  vedligeholdt  af 
Kirkens  ledende  Mænd  —  Paverne  og  Kirkefæd¬ 
rene .  I  det  7.  Aarh.  blev  det  af  Pave  Gregor  d.  store 
paalagt  Munkene  som  Pligt  at  lægge  sig  efter  Læge¬ 
kunst  for  at  kunne  tilse  og  pleje  de  syge,  der  var 
under  deres  Varetægt.  Ogsaa  flere  af  Kirkefædrene 
var  Mænd  med  betydelig  Indsigt  i  Lægeviden¬ 
skaben,  sær  hg  Isidorus  i  Sevilla  (c.  600),  der  i  sine 
tyve  Bøger  Etymologier  har  givet  Beviser  paa 
sine  medicinske  Kundskaber.  Kirkefædrenes  Hen- 


41 


sigt  med  de  anatomiske,  fysiologiske  og  patolo¬ 
giske  Indskud  i  deres  Skrifter  var  vel  nærmest  at 
paavise  Guds  Almagt  og  Visdom  ved  at  paapege 
det  hensigtsmæssige  og  formaalstj  enlige  i  alt  det 
skabte,  men  det  bevirkede  i  alt  Fald,  at  Munke 
og  gejstlige  kom  i  nærmere  Berøring  med  de  medi¬ 
cinske  Teorier  og  derved  vel  for  manges  Vedkom¬ 
mende  fik  en  dybere  Interesse  for  det  medicinske 
Studium ;  dertil  kom  Pavernes  Tilskyndelse  og 
Nødvendigheden  af  at  kunne  behandle  de  paa 
Sygehusene  almindeligt  forekommende  Tilfælde  — 
alt  førte  til  at  fremkalde  en  stærk  medicinsk  In¬ 
teresse  og  en  indenfor  Gejstligheden  saa  udbredt 
medicinsk  Uddannelse,  at  det  i  en  stor  Del  af 
Middelalderen  var  en  Regel,  at  Lægerne  ved  Pave- 
og  Fyrstehofferne  var  gejstlige  eller  i  hvert  Fald 
gejstligt  uddannede  Mænd. 

En  Munkeorden,  der  navnlig  i  Italien  i  særlig 
Grad  gjorde  sig  fortjent  af  Lægekunsten  var  Bene¬ 
diktinerne',  i  de  af  Benedikt  fra  Nurcia  i  Aaret 
529  fastsatte  Regler  for  Ordenens  Medlemmer  blev 
det  gjort  til  en  Pligt  for  disse  at  tage  sig  af  de 
syge;  og  senere  blev  det  i  Ordenens  Kloster  paa 
Monte  Casino  Sædvane  fra  Tid  til  anden  at  sende 
to  af  de  yngre  Munke  til  Lægeskolen  i  Salerno  for 
dér  at  faa  den  nødvendige  Uddannelse  i  at  kende 
og  behandle  de  almindeligt  forekommende  Syg¬ 
domme. 

Ad  disse  Veje  overleveredes  saaledes  den  old- 
græske  Lægevidenskab  til  Middelalderen,  og  saa¬ 
ledes  var  den  blevet  et  fast  Grundlag  for  den  Form 

af  middelalderlig  Medicin,  der  udviklede  sig  ved 
Salernoskolen,  hvor  den  i  det  11.  Aarh.  genfindes 
i  sine  Grundtræk  uforandret,  men  i  øvrigt  med  et 
ejendommeligt  Særpræg,  der  stempler  den  salerni- 
tanske  Medicin  som  noget  for  sig  og  giver  os  Ret 
til  at  fremstille  den  som  et  særligt  Trin  i  Læge¬ 
videnskabens  og  Lægekunstens  Udvikling. 

I.  SALERNOSKOLENS  PATOLOGI  OG  DE 
SALERNITANSKE  FEBERDOKTRINER 

Endskønt,  som  tidligere  omtalt,  Salernoskolens 
patologiske  Doktriner  i  det  11.  og  12.  Aarh.  helt 
igennem  er  udgaaede  fra  og  hviler  paa  det  hippo- 
kratisk-galenske  System,  fremtræder  de  dog  med 
et  særligt  og  ejendommeligt  Præg,  der  viser  os, 
at  ihvorvel  Skolen  har  arbejdet  paa  det  gamle 
Grundlag,  har  den  dog  tillige  evnet  at  udvikle  og 
fæstne  en  særpræget  salernitansk  Opfattelse  af  den 
overleverede  oldgræske  Patologi. 

Ved  det  11.  Aarhundredes  Slutning  var  Salerno¬ 
skolen  den  ledende  medicinske  Skole  i  det  civili¬ 
serede  Evropa,  og  en  anselig  Række  Forfattere 
og  Lærere  ved  Skolen  kastede  ved  deres  Lærer¬ 
gerning  og  litterære  Virksomhed  en  Glans  over 
denne,  der  naaede  langt  ud  over  Italiens  Grænser 
og  i  store  Skarer  drog  de  omliggende  Landes  Ung¬ 
dom  til  sig. 

Om  disse  salernitanske  Forfattere  faar  man  et 
fyldigt  Begreb  ved  Gennemlæsning  af  den  neapoli¬ 
tanske  Historiker  Salvatore  de  Renzis  Værk  »Col- 

lectio  Salernitana1),  der  for  en  Del  er  sammen¬ 
arbejdet  efter  et  af  Professor  Henschel  i  Aaret 
1837  i  Breslau  fundet  salernitansk  Haandskrift: 
»Compendium  Salernitanum«,  der  indeholder  en  Del 
af  Salernitanernes  Skrifter  fra  Midten  og  Slutnin¬ 
gen  af  det  11.  Aar  hundrede.  Der  er  blandt  disse 
Skrifter  flere,  der  giver  en  klar  Fremstilling  af  de 
salernitanske  Doktriner;  det  er  de  i  Compendium 
Salernitanum  fundne  og  i  Collectio  Salernitana  op¬ 
tagne  Afhandlinger  »De  Aegritudinum  Curatione «  af 
forskellige  Forfattere,  »C  ur  ae  Johannis  Afflatii «  og 
en  Afhandling  om  V ædskerne,  der  maaske  ogsaa 
er  forfattet  af  Afflatius2);  endelig  er  der  i  denne 
Samling  Skrifter  en  af  en  anonym  Forfatter 
skrevet  Afhandling  om  Urinen. 

Det  er  da  i  det  væsenlige  disse  Afhandlinger, 
der  maa  anses  for  at  være  sikre  historiske  Vidnes¬ 
byrd,  som  vil  blive  lagt  til  Grund  for  den  følgende 
Fremstilling  af  Salernoskolens  Lære,  der  bevæger 
sig  paa  det  samme  Omraade  som  Oldtidens  —  det 
er  Læren  om  V ædskerne,  om  Urinen  og  Pulsen  og 
Læren  om  de  forskellige  Feberformer. 

V ædskerne.  Efter  Joh.  Afflatius’  Afhandling  om 
Legemets  Vædsker3)  —  de  fire:  Sangvis,  Cholera 
rubra  eller  rufa,  Cholera  nigra  og  Flegma  —  be- 
tinges  Sundhed  eller  Sygdom  af,  at  disse  er  til 
Stede  i  et  passende  indbyrdes  Forhold;  ændres 
derimod  deres  Mængdeforhold  eller  forandres  deres 

b  Napoli  1853. 

2)  I  Følge  en  Note  af  S.  de  Renzi  i  Goil.  Salem.  Vol.  II, 
P.  411. 

3)  Collect.  Salernit.  Vol.  II,  P.  411  o.  f. 

Kvalitet,  indtræder  der  en  sygelig  Tilstand,  eller 
der  udbryder  en  Sygdom.  Vædskerne  har  deres 
Hovedsæde  i  fire  Dele  af  Legemet  —  Blodet  i 
Karrene,  Flegma  i  Lungerne,  den  gule  Galde  i 
Leveren  og  den  sorte  Galde  i  Milten;  og  efter 
Kvaliteten  er  Blodet  varmt  og  fugtigt,  Flegma 
(Slimen)  kold  og  fugtig,  den  gule  Galde  varm  og 
tør  og  den  sorte  Galde  kold  og  tør. 

Ligesom  Galen  stiller  Afflatius  Vædskerne  i  et 
vist  Forhold  til  de  forskellige  Aldre,  idet  hver 
Alders  Temperament  afhænger  af  den  fremher¬ 
skende  Vædske  —  det  glade  og  sorgløse  hos  Bar¬ 
net  (Blodet),  det  dristige  og  lidenskabelige  hos 
Ynglingen  (den  gule  Galde),  det  alvorlige  og  satte 
hos  Manden  (den  sorte  Galde)  og  det  rolige  og 
lidenskabsløse  hos  Oldingen  (Flegma).  Men  naar 
en  eller  anden  af  Vædskerne  findes  i  Overmaal, 
fremkaldes  derved  en  bestemt,  let  erkendelig  Stem¬ 
nings-  eller  Sindsforandring  hos  vedkommende ; 
Blodet  fremkalder  en  overdreven  Lattermildhed 
og  ustyrlig  Lystighed,  den  gule  Galde  gør  mod¬ 
tagelig  for  stærkere  og  voldsommere  Sindsaffekter, 
den  sorte  Galde  er  Aarsag  til  en  tungsindig  og 
sørgmodig  Sindsstemning,  medens  Flegma  frem¬ 
kalder  Træghed  og  Slaphed;  og  omvendt  vil  man 
af  disse  Sindstilstande  være  i  Stand  til  i  hvert 
enkelt  Tilfælde  at  bestemme  Vædskeforandringen. 

Salernitanerne  sluttede  sig  i  deres  Lære  om 
Vædskerne  helt  igennem  til  Galen  —  det  var 
dennes  Lære  om  Kvaliteter  og  Temperamenter 

stillet  i  Forhold  til  de  fire  Vædsker  paa  lignende 
Vis,  som  han  havde  tænkt  sig  dette  Forhold. 

Urinen.  Salernitanernes  Lære  om  Urinen  faar 
man  Kendskab  til  af  en  lille  Afhandling,  der  efter 
Henschel1)  skal  være  skrevet  af  en  af  Cofons  Di¬ 
sciple;  Cofon  nævnes  i  hvert  Fald  flere  Gange  i 
Afhandlingen,  der  da  rimeligvis  er  nedskrevet  efter 
Lærerens  Forelæsninger  paa  Skolen  og  saaledes 
maa  antages  at  indeholde  de  salernitanske  Dok¬ 
triner  om  dette  Æmne.  Ved  Undersøgelsen  af  Uri¬ 
nen,  siger  den  anonyme  Forfatter,  maa  man  først 
henvende  sin  Opmærksomhed  paa  to  Egenskaber 
ved  denne  Ekskretionsvædske,  nemlig  Farven  og 
Substansen  (Konsistensen,  Koncentrationen). 

Farven  kan  være  hvid  (farveløs)  eller  rød ,  og  af 
disse  Farver  betegner  den  hvide  en  Kuldetilstand 
(Frigiditet),  medens  den  røde  tyder  paa  en  V arme¬ 
tilstand  (Kaliditet)  af  Legemet  og  dettes  Organer. 
Men  disse  Farver  er  kun  Hovedfarver,  idet  der 
af  dem  kan  afledes  flere  Mellemfarver  —  af  den 
hvide  den  blaalige  og  den  mørke  (»sorte«)  som 
Tegn  paa  den  naturlige  Legemsvarmes  Hensvin- 
den;  af  den  røde  den  grønne  og  ligeledes  en  hvid 
og  en  mørk  som  Tegn  paa  den  højeste  Grad  For¬ 
brænding  (i  meget  hidsige  Febre) ;  i  begge  Tilfælde 
regnedes  da  den  mørke  (sorte)  Urinfarvning  for 
at  angive  Sygdomsforløbets  højeste  Trin. 

Substansen  eller  Urinens  Koncentration  falder 
i  tre  Grader  —  Tenuitet,  Spissiditet  og  en  Kon- 


b  Henschels  Noter  til  Coll.  Salem. 

centration  midt  imellem  disse  Ydergrader;  medens 
Tenuiteten  hos  sunde  betegner  en  for  stor  Tørheds- 
grad  af  Urinen,  Spissiditeten  en  for  rigelig  Fugtig¬ 
hed  og  Mellemtilstanden  en  tempereret  Beskaffen¬ 
hed,  tyder  derimod  hos  syge  Urinens  Tenuitet  paa 
en  Konstriktion  eller  Fortætning  af  Vædskernes 
sygelige  Materie  (og  en  derpaa  beroende  Retention 
af  denne)  eller  i  visse  Tilfælde  paa  en  Mortifika- 
tion  af  Materien,  medens  omvendt  Spissiditeten 
under  en  Sygdom  er  Tegn  paa  en  rigelig  Afson¬ 
dring  og  Udskillelse  af  Materia  peccans. 

Hvad  der  skal  forstaaes  ved  disse  Betegnelser 
oplyser  Forfatteren  ved  et  Eksempel ;  det  hænder, 
siger  han,  at  Urinen  i  Begyndelsen  af  en  Sygdom, 
som  i  den  intermitterende  (»interpolate«)  Feber  er 
hvidlig  (lys)  og  tynd;  den  lyse  Farve  antager  Uri¬ 
nen  paa  Grund  af  en  Kuldetilstand  af  Organerne, 
der  paa  dette  Tidspunkt  endnu  ikke  er  tilstrække¬ 
ligt  opvarmede;  Følgen  heraf  er,  at  der  endnu 
ikke  er  opløst  en  saa  stor  Mængde  Materia  pec¬ 
cans,  at  den  »til  Hepar  sendte«  Urin  kan  antage 
en  rødlig  Farve,  og  af  lignende  Grunde  er  Urinen 
tynd,  nemlig  fordi  Materia  peccans  endnu  er  for 
kompakt,  og  fordi  Varmen  er  for  ringe  til  at  kunne 
virke  opløsende  paa  denne  kompakte  Materie. 
Naar  denne  lyse  og  tynde  Urin  afsondres  i  længere 
Tid  under  en  akut  Sygdom,  er  det  et  meget  daar- 
ligt  prognostisk  Tegn,  fordi  det  tyder  paa,  at  den 
naturlige  Varme  er  ved  at  svinde. 

Urina  spissa,  den  mere  koncentrerede  Urin,  kan 
betegne  forskellige  Forhold,  der  i  prognostisk 

Henseende  er  af  meget  ulige  Betydning,  hos  afe¬ 
brile  Individer  en  Resolution  (en  Opløsning  og  Ud¬ 
skillelse  af  den  kompakte  Materie),  hos  febrile  Per¬ 
soner  i  de  første  tyve  Sygdomsdage  ligeledes  en  saa- 
dan  Resolution,  men  efter  dette  Tidspunkt  en 
Organresolution ,  et  Henfald  eller  en  Degeneration 
af  Organerne  —  en  Solutio  membrorum,  idet  Or¬ 
ganerne  (Membra)  i  langvarige  febrile  Sygdomme 
» opløses «  ved  den  stærke  Febervarme  og  deres 
Substans  udskilles  med  Urinen,  der  som  Følge 
deraf  er  mer  eller  mindre  rødfarvet  og  koncen¬ 
treret. 

En  lys  og  tynd  Urin  var  altsaa  for  Salernitanerne 
et  Tegn  paa  et  som  Følge  af  den  ringe  Varme¬ 
udvikling  trægt  og  langsomt  Stofskifte  og  en  der¬ 
til  svarende  langsom  og  sparsom  Udskillelse  af 
den  sygelige  Materie,  medens  den  røde  og  kon¬ 
centrerede  Urin  tydede  paa  en  rigelig  Varme¬ 
udvikling  og  et  livligt  Stofskifte  samt  en  deraf 
følgende  hurtig  Udskillelse  af  det  sygelige  Stof, 
men  dog  tillige,  hvis  den  viste  sig  i  længere  Tid, 
maatte  opfattes  som  et  alvorligt  Symptom  og 
som  et  Tegn  paa,  at  Organernes  Degeneration  eller 
Opløsning  og  Henfald  var  i  fuld  Gang. 

Mange  forskellige  Forhold  har  Indflydelse  paa 
Urinens  Farve  og  Substans  —  Alder  og  Tempera¬ 
ment,  Aarstid  og  Klima,  Føde  og  Drikke,  Bevæ¬ 
gelse  og  Hvile,  Vaagen  og  Søvn.  Svarende  til  Bar¬ 
nets  varme  og  fugtige  Natur  er  Urinen  i  Barne¬ 
alderen  rød  og  inspisseret,  medens  den  hos  unge 
Mennesker,  der  er  af  et  varmt,  men  tillige  mere 

tørt  Naturel,  er  rød  og  tynd,  i  den  kolde  og  tørre 
Manddomsalder  er  lys  og  tynd  og  i  den  kolde  og 
fugtige  Oldingealder  er  lys  og  inspisseret.  Og  paa 
lignende  Maade  er  Urinens  Farve  og  Substans  for¬ 
skellig  hos  Folk  af  forskelligt  Temperament  og  i 
de  skiftende  Aars tider,  svarende  til  de  forskelligt 
sammensatte  Kompleksioner. 

Fremfor  alt  er  det  dog  Væds kernes  Forandrin¬ 
ger,  der  giver  sig  til  Kende  i  Urinen,  fordi  denne 
dannes  af  de  i  Leveren  opstaaede  Vædsker  og  der¬ 
ved  ganske  naturligt  faar  sit  Præg  af  disse  Væd- 
skers  forskellige  Egenskaber;  ved  Uroskopien  faar 
man  derfor  Kendskab  til  Vædskernes  Temperans 
eller  Distemperans . 

Naar  alle  Legemets  Vædsker  er  passende  tem¬ 
pererede,  er  Urinen  let  rødlig  og  af  en  Middeltæt - 
hed,  som  viser  os  en  Tilstand  midt  imellem  Tør¬ 
hed  og  Fugtighed;  men  naar  en  eller  anden  af 
Vædskerne  er  distempereret  eller  til  Stede  i  for 
stor  eller  for  ringe  Mængde,  skifter  Urinen  snart 
Farve,  medens  den  samtidigt  ændres  i  Henseende 
til  sin  Substans. 

Derefter  omtaler  Forfatteren  alle  disse  Farve - 
og  Substansforandringer,  som  det  ved  Uroskopien 
gælder  om  at  tage  Hensyn  til,  og  han  nævner  en 
hel  Række  Ændringer  af  Urinen  som  medbestem¬ 
mende  ved  Diagnosen  af  forskellige  Sygdomme. 

Den  nu  gennemgaaede  Afhandling  giver  det 
enkleste  Udtryk  for  Salernitanernes  Lære  om  Uri¬ 
nen,  men  iøvrigt  har  endnu  en  Forfatter  fra  det 

11.  Aarhundrede,  Magister  Platearius  den  yngre  i 
sine  »Eegulae  Urinarum <d)  efterladt  sig  et  Vidnes¬ 
byrd  om  Skolens  Lære  angaaende  dette  Æmne; 
det  stemmer  i  det  hele  overens  med  det  cofoniske, 
men  adskiller  sig  fra  den  før  omtalte  Afhandling 
ved  at  angive  en  lang  Række  til  Dels  meget  sub¬ 
tile  Farvebestemmelser  og  ved  en  mere  indgaaende 
Omtale  af  Urinens  Forhold  i  de  forskellige  Former 
af  intermitterende  Febre. 

»Urina  est  colamentum  sang  vinis  et  aliorum  hu- 
morum«,  siger  Platearius;  og  den  dannes  ligesom 
Legemets  fire  Vædsker  i  Leveren,  hvorfra  den  gen¬ 
nem  Haarkarrene  »sendes«  til  Nyrerne  og  derfra 
til  Vesica.  Ogsaa  Platearius  fordrer  ved  Urinunder¬ 
søgelsen  en  Bestemmelse  af  Farve  og  Substans, 
men  føjer  hertil  to  andre  Bestemmelser,  nemlig 
af  Mængden  og  Indholdet.  Urinens  Farve  kan  være 
meget  forskellig  i  de  forskellige  Sygdomme,  og 
Platearius  taler  om  en  Urina  alba,  lactea,  glauca, 
pallida  og  subpallida,  citrina  og  subcitrina,  rufa 
og  subrufa,  rubra  og  subrubra,  viridis,  li  vida  og 
nigra . 

Nogle  af  disse  Farver  tyder  paa  en  stærk  Varme, 
andre  paa  en  mildere  Varmegrad  eller  en  »Calor 
remissus«;  nogle  er  Tegn  paa  en  stærk  Kulde, 
andre  paa  en  middelstærk ;  og  enhver  af  Legemets 
Vædsker  disponerer  Urinen  efter  sine  egne  Kvali¬ 
teter  med  Hensyn  til  Farve  og  Substans.  Flegma, 
der  er  fugtig  og  kold,  bevirker,  at  Urinen  bliver 


!)  Coll.  Salem.  IV,  P.  409  o.  f. 

Lægeskolen  i  Salerno. 

lys  og  inspisseret,  og  da  Flegma  er  den  i  Kvoti- 
dianen  herskende  Vædske,  er  Urinen  i  denne  Fe¬ 
ber  »alba  et  spissa«. 

Sang  vis,  der  er  varmt  og  fugtigt,  gør  Urinen 
rød  og  koncentreret,  hvorfor  denne  i  Feberformen 
))Sinocha «,  hvis  herskende  Vædske  er  Blodet,  er 
»rubra  et  spissa«.  C  kolera  rufa,  der  er  varm  og 
tør,  er  Tertianfeberens  Vædske,  hvorfor  Urinen  i 
denne  Sygdom  er  rød  og  tynd;  og  endelig  —  da 
den  kolde  og  tørre  Cholera  nigra  eller  »Melancholia« 
er  den  Vædske,  hvis  sygelige  Forandringer  ligger 
til  Grund  for  Kvartanfeberen,  maa  Urinen  i  denne 
intermitterende  Feberform  være  lys  eller  grønlig 
(glauca)  og  tynd. 

Salernitanernes  Lære  om  Urinen  støttede  sig  til 
Galens,  men  er  i  visse  Henseender,  særlig  hvad 
de  mangfoldige  Farvebestemmelser  angaar,  i  høj 
Grad  subtiliseret ;  naar  man  hører  om  alle  disse 
Bestemmelser  med  Hensyn  til  Farve,  Konsistens 
og  Indhold,  forskellige  for  de  forskellige  Syg¬ 
domme  —  for  Peripnevmoni,  Plevresi,  Frenesi  og 
de  enkelte  Former  af  kontinuerende  eller  intermit¬ 
terende  Febre  —  faar  man  et  stærkt  Indtryk  af, 
at  det  for  en  væsenlig  Del  maatte  komme  til  at 
bero  paa  et  subjektivt  Skøn,  om  Farven  skulde 
kaldes  rufus  eller  subrufus,  rubicundus  eller  sub- 
rubicundus,  eller  om  Substansen  rettelig  burde 
kaldes  tynd  eller  inspisseret,  og  at  saaledes  de 
paa  disse  Bestemmelser  grundede  Diagnoser  ofte 
maatte  blive  meget  vilkaarlige.  Og  dog  var  Af¬ 
gørelsen  af  disse  Spørgsmaal  meget  vigtig,  idet 

hele  Opfattelsen  af  Sygdommen  og  den  derpaa 
grundede  Behandling  maatte  afhænge  deraf.  Men 
selv  om  Systemet  lod  meget  tilbage  at  ønske  — 
det  afgav  dog  et  fast  Holdepunkt,  og  var  Lægen 
tilfulde  fortrolig  dermed,  var  det  dog  altid  egnet 
til  at  yde  ham  en  vis  Sikkerhed  og  en  moralsk 
Støtte  i  hans  daglige  Virksomhed.  Og  der  kan 
ingen  Tvivl  være  om,  at  Datidens  Læger  har  følt 
en  ligesaa  tryg  Tillid  til  deres  ufuldkomne  eller 
fejlfulde  System,  hvis  Mangler  og  Fejl  de  ikke 
var  i  Stand  til  at  erkende,  som  Nutidens  Læger 
til  de  eksakte  og  uomstødelige  Metoder,  som  Ti¬ 
dens  Videnskab  har  givet  dem  i  Hænde;  hin  Tids 
Læger  kunde  da  efter  en  gennemført  og  samvittig¬ 
hedsfuld  Benyttelse  af  det  givne  System  forlade 
deres  Patienter  i  god  Tro  til  at  have  udrettet  for 
dem,  hvad  Videnskaben  og  Kunsten  fordrede  og 
saaledes  at  have  fuldført  deres  Pligt. 

Saa  meget  denne  middelalderlige  Uroskopi  lig¬ 
ner  den  oldgræske  og  særlig  Galens1),  er  den  dog 

I  Galens  Afhandling  om  Urinen  skelnes  der  imellem 
Urinens  flydende  Del  og  dens  faste  —  det  er  for  Øjet  syn¬ 
lige  Dele  eller  Indhold;  for  den  første  Dels  Vedkommende 
maatte  man  lægge  Mærke  til  Farve  og  Konsistens  (tynd  eller 
tyk  eller  middelkonsistent)  og  for  Indholdets  Vedkommende 
dels  til  dets  Farve  og  Konsistens  og  dels  til  dets  Aflejrings- 
maade  i  det  Kar,  hvori  Urinen  var  optaget;  og  man  maatte 
for  Prognostikens  Skyld  tage  Flensyn  til  det  Sygdomssta¬ 
dium,  hvori  disse  forskellige  Forhold  fandtes;  og  der  skel¬ 
nedes  mellem  » Nebulae «,  skyformede  Dannelser  i  Nærheden 
af  Vædskens  Overflade,  » Suspensum «,  en  Udfældning  svæ¬ 
vende  midt  i  Vædsken,  og  Residuum «  eller  » Sedimentum «, 
Bundfaldet  i  Karret,  hvilke  tre  Former  angav  tre  fremad¬ 
skridende  Stadier  i  Vædskernes  Koktion,  idet  Bundfaldet  til¬ 
kendegav  den  fuldendte  Koktion  og  endelige  Udskillelse  af 
Materia  peccans. 

i  Henseende  til  sit  Formaal  meget  forskellig  der¬ 
fra;  for  de  oldgræske  Læger  gjaldt  det  nærmest 
om  at  kunne  benytte  Uroskopien  som  et  Middel 
til  at  bestemme  Tidspunktet  for  Krisens  Ind¬ 
træden  i  de  akute  Sygdomme  og  som  et  væsenlig 
prognostisk  Tegn;  men  paa  Salernitanernes  Tid 
synes  man  at  være  gaaet  et  Skridt  frem  henimod 
en  speciel  Diagnostik,  og  deres  uroskopiske  Dok¬ 
triner  bærer  Præget  af  dette  ved  det  Hensyn,  der 
overalt  tages  til  Bestemmelsen  af  Urinens  særlige 
Forhold  i  de  enkelte  Sygdomme;  netop  herved 
kommer  deres  Lære  om  Urinen  til  at  udgøre  noget 
for  Skolen  særegent  og  betegner  til  en  vis  Grad 
en  Nyudvikling  paa  Grundlag  af  de  oldgræske 
Doktriner. 

Pulsen.  Gaar  man  noget  tilbage  i  Tiden  for  at 
undersøge  Pulslæren  hos  de  eftergalenske  Læger, 
finder  man  hos  Paulus  Aegineta1)  en  udførlig  Rede¬ 
gørelse  for  disse  Forhold;  han  inddeler  paa  lig¬ 
nende  Maade  som  Galen  Pulsformerne  efter  1)  Pul¬ 
sens  Hastighed ,  2)  Diastoles  Kvantitet ,  3)  Kraftens 
Intensitet ,  4)  Haardheden,  5)  Fylden ,  6)  Varigheden, 
7)  Rytmen,  8)  Egaliteten,  Ordinationen  af  store  og 
smaa  Pulsslag  med  en  Pulsus  ordinatus,  der  viser 
samme  Bevægelsesmaade,  og  en  Pulsus  inordi- 
natus  med  store  og  smaa  Pulsslag  skiftende  med 
hverandre. 

Imellem  de  salernitanske  Skrifter  findes  en  Af¬ 
handling  om  Pulsen:  »Rubrica  de  Pulsibus2),  skre- 

x)  Opera  omnia.  L.  II,  C.  XII.  Latinsk  Udgave  af  Auder- 
nach  og  Cornarius.  Paris  1567. 

2)  Collect.  Salernit.  Vol.  IV.  P.  413. 

vet  i  det  12.  Aarh.  af  Magister  Romualdus  Salerni- 
tanus ;  ogsaa  i  dette  Skrift  viser  der  sig  som  i 
Skrifterne  om  Urinen  en  Bestræbelse  efter  at  lægge 
Sj^stemet  til  Rette  for  en  mere  speciel  Diagnostik ; 
medens  de  gamle  Forfattere  nøjes  med  at  udtænke 
og  opstille  en  Række  forskellige  Pulsformer,  gaar 
Romualdus  med  Salernitanerens  sædvanlige  Sands 
for  det  praktiske  Livs  Fordringer  ind  paa  en  nær¬ 
mere  Redegørelse  for  Pulsens  Forhold  i  de  forskel¬ 
lige  saavel  efemere  som  putride  Febre,  og  for  hver 
Pulsbestemmelse  giver  Forfatteren  en  Redegørelse 
for  Aarsagen  til  denne  fra  det  normale  afvigende 
Puls. 

Hos  Romualdus  findes  flere  Pulsformer,  der  ikke 
angives  af  de  tidligere  Forfattere  —  Pulsus  velox 
—  Pulsus  spissus  eller  spissus  in  dilatatione  — 
Pulsus  strictus  og  flere,  men  iøvrigt  var  disse  ikke 
de  eneste  nye,  af  Salernitanerne  opstillede  Puls- 
former;  hos  Gariopontus,  der  skrev  i  Begyndelsen 
og  henimod  Midten  af  det  11.  Aarh.,  skal  der 
efter  Renzi1)  findes  en  lang  Række  højst  be¬ 
synderlige  Pulsbetegnelser,  der  maaske  i  hine  Tider 
har  haft  en  vis  Betydning,  men  som  man  i  Nu¬ 
tiden  vilde  faa  Vanskelighed  med  at  værdsætte. 

Og  dog  synes  denne  Pulslære  hos  Salernitanerne 
at  have  fundet  praktisk  Anvendelse  som  et  Hjælpe¬ 
middel  til  den  Tids  Diagnostik,  selv  om  Tilbøje¬ 
ligheden  til  at  opstille  Subtiliteter  ofte  maatte 
føre  til  en  Doktrinarisme,  der  rummede  en  Fare 
for  at  forvilde  sig  fra  den  praktiske  Erfarings  Vej ; 


x)  Gariopontus’  Skrifter  er  ikke  optaget  i  Coll.  Salernit. 

denne  Fare  blev  dog  modvirket  ved  deres  prak¬ 
tiske  Sands  og  Evne  til  fordomsfri  Iagttagelse,  og 
Salernitanerne  fik  derved  Held  til  at  tilføre  den 
middelalderlige  Lægekunst,  særlig  i  Diætetiken, 
noget  virkelig  værdifuldt,  der  øvede  sin  Virkning 
langt  ned  igennem  den  følgende  Tid. 

Kriselæren  og  Feber  doktrinerne.  Med  Hensyn  til 
Kriselæren  findes  Salernitanernes  Meninger  i  et 
lille  anonymt  Skrift:  »De  adventu  medici  ad  aegro- 
tum«1),  der  af  Henschel  er  fremdraget  af  det  om¬ 
talte  Haandskrift  i  Breslau.  Efter  den  Vædske, 
hvis  sygelige  Forandringer,  svarende  til  Patien¬ 
tens  Alder  og  Aarstiden,  maa  antages  at  være 
Aarsagen  til  den  akute  Feber,  gives  et  passende 
Lægemiddel  til  Fremme  af  Materiens  »Digestion« 
og  til  Hjælp  for  Naturen  under  Materiens  Uddriv¬ 
ning,  og  derefter  forholder  Lægen  sig  iagttagende 
og  venter  paa  den  afgørende  kritiske  Dag;  paa 
denne  vil  den  kommende  Krise  vise  sig  ved  Tegn, 
der  er  forskellige  efter  Materiens  Sæde  i  Legemet; 
er  derefter  den  forventede  gode  Krise  indtraadt, 
vil  den  give  sig  til  Kende  ved  naturlige  Forhold 
i  Urinsekretion  og  Pulsbevægelse  og  ved  rolig  Søvn 
og  tilbagevendende  god  Appetit. 

I  de  salernitanske  Skrifter:  »De  Aegritudinum 
Curatione «2)  og  Joh.  Afflatius’  Afhandling:  »Curae 
de  febribus «3)  omtales  Salernitanernes  Lære  om 
Febrene  og  deres  Aarsager.  Det  førstnævnte  Skrift 

!)  Coll.  Salem.  Vol.  II,  P.  74  o.  f. 

2)  Gollect.  Salernit.  Vol.  II,  P.  81  o.  f. 

3)  S.  St.  P.  737  o.  f. 

er  sammenskrevet  ved  Bidrag  fra  flere  af  de  mest 
kendte  Forfattere  —  Joh.  Platearius  d.  yngre , 
C  ofon  d.  yngre ,  Joh.  Aff latins  og  Trotula  — ,  det 
sidstnævnte  Skrift  er  forfattet  af  Constantinus 
Africanus ’  Lærling  Joh.  Aff  latins  paa  Grundlag  af 
Lærerens  Bog  »Liber  aurens«1). 

Febrene  inddeles  i 

1)  De  efemere  Febre,  der  skyldes  en  Affektion 
af  Spiritus  (naturales,  vitales  eller  animales)  ved 
Indvirkning  af  ydre  Aarsager  —  Varme  eller 
Kulde,  Overanstrengelse  og  Træthed,  Mangel  paa 
Søvn  eller  fremkaldes  —  ved  Sindsbevægelser. 

2)  De  etiske  (hektiske)  Febere,  der  opstaar  ved 
Lidelse  af  Organerne ,  svarende  til  Galens  inflam¬ 
matoriske  Febre;  og 

3)  de  putride  Febre,  der  skyldes  en  sygelig  Til¬ 
stand  af  Vædskerne;  de  inddeles  i  de  » interpolate « 
(intermitterende)  og  de  kontinuerende ;  og  de  inter¬ 
polate  er  Kvotidianen,  Tertianen  og  Kvartanen , 
medens  de  kontinuerende  er  den  kontinuerende 
Kvotidian,  den  kontinuerende  Kvartan,  Cavsos 
(Cavson)  og  Sinocha,  af  hvilke  den  første  er  en 
hidsig  Feber  med  tyføst  Præg,  den  sidste  en  konti¬ 
nuerende  Feber2),  der  skyldes  en  sygelig  Tilstand 
af  Blodet.  Der  er  fremdeles  Tale  om  den  hemitri- 
tiske  Feber,  en  kvotidian  Feberform,  der  optræder 
som  recidiverende  Feber  med  gentagne  Anfald 
paa  samme  Dag  og  med  faa  Timers  Mellemrum 

!)  Indledn.  til  Vol.  II  af  Coll.  Salem. 

2)  Septichæmi,  Pyæmi? 

mellem  hvert  Anfald1).  De  til  den  første  Gruppe 
hørende  Feberformer,  de  efemere,  er  lettere  Febre, 
der  opstaar  ved  ydre  Aarsager;  den  anden  Gruppe, 
der  rummer  de  saakaldte  etiske  (hektiske)  Feber¬ 
former,  som  skyldes  en  Distemperans  af  Organer¬ 
nes  Varme,  beskrives  saaledes:  »Febris  ethica  est 
comsumptio  naturalis  et  substantialis  humiditatis 
membrorum  ....  Haec  autem  consumptio  fit  a 
calore  et  proprie  ethica  dicitur«2);  men  ikke  en¬ 
hver  Konsumption  er  en  »Consumptio  ethica«,  kun 
den,  som  skyldes  en  i  længere  Tid  vedvarende  in¬ 
tens  febril  Varme,  hvorved  Organernes  »Fugtig¬ 
hed«  svinder,  og  deres  Levedygtighed  nedsættes 
eller  tilintetgøres ;  Feberen  opstaar  snart  under 
langvarige  Sygdomme  i  Lungerne,  Leveren  eller 
Nyrerne,  snart  »per  se«  som  Følge  af  Overanstræn- 
gelse  ved  aandeligt  Arbejde  eller  stærke  Sinds¬ 
bevægelser  og  Sindslidelser.  Efter  den  anonyme 
Forfatter  er  Febris  ethica  undertiden  ledsaget  af 
Ulceration  af  Lungerne  og  da  en  mere  alvorlig 
Sygdom  med  Rødme  af  Kinderne  og  Hoste. 

Det  vil  ses,  at  der  her  er  Tale  om  to  forskellige 
Feberformer;  den  ene  etiske  Feberform  svarer  til 
den  Tilstand,  der  følger  med  langvarige  febrile 

2)  Ogsaa  Celsus  omtaler  i  sin  Bog:  De  Medicina  (Lib.  III, 
C.  V.)  Kvotidianer  med  flere  Anfald  den  samme  Dag;  og 
Galen  i  tgov  irpos  TAavK.  Ssponrr  taler  om  Kvotidian  med  dag¬ 
lig  intermitterende  Anfald;  hos  Salernitanerne  findes  ogsaa 
omtalt  saadanne  Feberformer,  der  kaldes  hemitritiske ;  naar 
disse  Angivelser  sammenholdes,  ses  det,  at  det  er  Feber- 
former,  der  indfinder  sig  en  eller  flere  Gange  paa  samme 
Dag  med  kortvarige  Intermissioner,  efter  Betegnelsen  » hemi - 
Irilisk «  af  to  til  tre  Timers  Varighed  (halvtredje  Time). 

2)  Coll.  Salem.  Bartholomeus  P.  765. 

Sygdomme  i  forskellige  Organer  og  giver  sig  til 
Kende  ved  Marasme;  f.  Eks.  vilde  Salernitanerne 
om  en  Patient,  der  led  af  langvarig  Leversuppura- 
tion  med  amyloid  Degeneration  i  forskellige  Or¬ 
ganer,  sige,  at  der  her  var  en  Febris  ethica,  hvis 
Aar  sag  var  en  distempereret  Varme  i  Leveren.  — 
Den  anden  af  den  anonyme  Forfatter  omtalte 
Form  af  Febris  ethica  er  en  ftisisk  Feber,  og  der  er 
derfor  her  Tale  om  Ulceration  af  Lungerne1). 

Naar  Salernitanerne  fremdeles  taler  om,  at  en 
etisk  Feber  kan  opstaa  »per  se«,  det  vil  sige  uden 
(tilsyneladende)  Sygdomsaarsag,  men  i  Følge  med 
stærke  og  langvarige  Sindslidelser,  maa  det  erin¬ 
dres,  at  den  Tids  Patologer  ofte  maatte  holde  sig 
til  den  »manifeste«  Aarsag  og  ikke  var  i  Stand  til 
at  erkende  den  dybere,  »latente«  Aarsag,  der  i 
mange  Tilfælde  som  en  tuberkuløs  Lidelse  kunde 
skjule  sig  i  et  eller  andet  Organ. 

Den  tredje  Hovedgruppe  af  Febersygdomme  — 
de  putride  Febere,  der  mentes  at  bero  paa  en 
Putref aktion  af  en  eller  flere  Vædsker,  rummede 
mange  forskellige  Feberformer,  dels  intermitterende , 
dels  kontinuerende,  at  hvilke  de  førstnævnte  skyl¬ 
des  en  Putref  aktion  af  Vædskerne  udenfor  Kar¬ 
rene,  de  sidstnævnte  Putref  aktion  af  Vædskerne 
i  Karrene ;  af  de  intermitterende  Febere  mentes 
Kvotidianen  at  skyldes  Putrefaktion  af  Flegma, 

J)  Denne  Omtale  af  Lungeulceration  tyder  paa,  at  der 
ved  Salernoskolen  paa  Cofons  Tid  maaske  er  foretaget  Sek¬ 
tioner;  dette  er  saa  meget  mere  sandsynligt,  som  det  vides, 
at  Cofon  var  Skolens  Anatom;  der  findes  i  alt  Fald  i  Collectio 
Salernitana  en  Anatomia  porci,  forfattet  af  Cofon  den  yngre. 

Tertianen  af  gul  Galde,  Kvart  anen  af  sort  Galde, 
medens  de  kontinuerende  Causos  og  Sinocha  op- 
staar  ved  en  Putrefaktion  af  henholdsvis  gul  Galde 
og  Blodet. 

Der  tales  ogsaa  om  en  Dobbelttertian  og  en 
Dobbeltkvartan,  remitterende  Former1),  den  først¬ 
nævnte  paa  fjerde,  den  sidstnævnte  paa  femte 
Sygdomsdag;  de  forskellige  Forfattere  omtaler  og¬ 
saa  sammensatte  intermitterende  (interpolate)  Fe¬ 
bre  —  den  sammensatte  Kvotidian-T ertian ,  den 
sammensatte  Kvotidian- Kvartan  og  den  sammen¬ 
satte  T ertian- Kvartan,  der  skyldes  Putrefaktion  af 
to  Vædsker2)  i  eller  udenfor  Karrene  eller  saavel 
i  som  udenfor  Karrene3). 

For  at  give  en  Forestilling  om,  hvorledes  de 
salernitanske  Læger  diagnostiserede  disse  Feber¬ 
former  og  fandt  sig  til  Rette  i  dette  tilsyneladende 
Virvar  af  interpolate  og  kontinuerende  Febre,  skal 
der  i  det  følgende  gives  en  nærmere  Fremstilling 
heraf. 

Efter  Forfatteren  af  »De  Aegritudinum  Cura- 
tione«  opstaar  altsaa  Kvotidianen  ved  Korruption 

*)  Den  anonyme  Forfatter  i  De  Agritud.  curatione  (Goil. 
Salem.  Vol.  II,  P.  93). 

2)  Fra  et  Nutidsstandpunkt  ledes  man  let  til  ved  disse 
Dobbeltformer  og  sammensatte  Febre  at  tænke  paa  de  Ma¬ 
lariaformer,  der  i  Nutiden  betegnes  som  Dobbeltkvotidian 
og  Tredobbelttertian,  og  som  skyldes  to  eller  tre  forskellige 
Plasmodiesformer.  løvrigt  kaldte  man  i  Oldtid  og  Middel¬ 
alder  Tertianen  en  Tredjedagsfeber,  Kvartanen  en  Fjerde¬ 
dagsfeber  —  ikke  som  Nutiden  Andendags-  og  Tredjedags- 
feber. 

3)  Bartholomeus  i  Curae  (C.  S.  II,  769). 

af  Flegma  i  Ventriklen,  »circa  spiritualia«1)  eller 
»e  materia  intercutanea«  (ved  Korruption  af  Væd- 
skerne  i  det  subkutane  Væv). 

Vædskemængde  og  Varmegrad  kan  i  Kvotidia- 
nen  veksle  paa  forskellig  Maade  i  Forhold  til  hin¬ 
anden,  og  derefter  skifter  Urinen  Udseende  og  for¬ 
andres  Pulsen ;  af  Urinens  Udseende  og  Pulsformen 
erkender  man  da  omvendt  Forholdet  mellem  Væd¬ 
skemængde  og  Varmegrad  —  et  Forhold,  der  for 
Behandlingens  Skyld  er  vigtigt  at  kende.  Af  den 
stærkt  koncentrerede  Urin  diagnostiseredes  saa- 
ledes  i  Kvotidianen  megen  Materia  peccans,  altsaa 
fordærvet  Flegma;  af  den  rødlige  Urin  og  den 
fulde,  kraftige  Puls  en  betydelig  øget  Varme;  af 
den  koncentrerede,  men  svagt  farvede  Urin  og  en 
Pulsus  tardus  —  megen  Flegma,  men  mindre 
Varmeøgelse  (og  som  Følge  deraf  ringe  Udsigt  til 
Koktion  —  en  adynamisk  Tilstand) ;  af  den  tynde, 
men  røde  Urin  og  den  stærke  og  hurtige  Puls  — 
ringe  Flegmamængde,  men  rigelig  Varmeudvikling 
(altsaa  et  hurtigt  Sygdomsforløb);  af  den  tynde 
og  lyse  Urin  og  en  Pulsus  parvus  og  levis  —  ringe 
Vædskemængde  og  lavere  Varmegrad.  Paa  lig¬ 
nende  Maade  erkendtes  de  forskellige  Ændringer 
af  Tertianen,  der  skyldes  en  Putrefaktion  af  Cho- 
lera  flava  eller  rubra  i  Ventriklen  eller  Leveren,  og 
af  Kvartanen,  der  opstaar  ved  Putrefaktion  af 
Cholera  nigra  i  Ventriklen  eller  Milten. 

x)  Efter  De  Renzi  betyder  »Spiritualia«  Respirations¬ 
organerne. 

Ogsaa  i  de  kontinuerende  Febre,  der  skyldes 
Putref aktion  af  de  forskellige  Vædsker  i  Karrene 
—  Sinocha  en  Putref  aktion  af  Blodet  i  »Vasa  spiri- 
tualia«  (Respirationsorganernes  Kar)  —  (»Sinocha 
inflativa«)  eller  i  de  øvrige  Kar  (»Sinocha  putrida«), 
og  Cavsos,  der  skyldes  Korruption  af  gul  Galde  i 
Ventriklens  og  Leverens  Kar  —  er  Metoden  den 
samme  —  en  Diagnose  af  Feberformen  og  en 
prognostisk  Bedømmelse,  samt  Indikation  for  Be¬ 
handlingen  fik  man  ved  Uroskopi  og  Pulsunder¬ 
søgelse.  De  salernitanske  Feberteorier  og  hele  deres 
Feberlære  viser  i  et  samlet  Hele  Oldtidens  og 
Middelalderens  Anskuelser  om  disse  Æmner  og 
giver  tillige  et  Indblik  i  den  spekulative  og  dialek¬ 
tiske  Aand,  der  saa  stærkt  gjorde  sig  gældende  i 
den  middelalderlige  Medicin  og  paa  mange  Om- 
raader  gjorde  den  til  et  Udtryk  for  vildfarende 
Tænkning  og  vildledet  Fantasi;  det  er  den  gamle 
Lære  om  Vædskerne,  om  Koktionen  af  disse,  der 
under  Indvirkning  af  Feberen  skulde  renses  for 
de  sygdomsvoldende  Tilblandinger,  som  lidt  efter 
lidt  skulde  udskilles,  medens  Lægen  var  den  iagt¬ 
tagende  Vogter,  der  skulde  hjælpe  den  selvstæn¬ 
digt  arbejdende  »Natur«  og  enten  vedligeholde 
eller  dæmpe  den  stærke  febrile  Legemsvarme. 

Men  ikke  alene  heri  sluttede  Salernit anerne  sig 
til  den  oldgræske  Tankegang  —  ogsaa  i  det  Hen¬ 
syn,  der  maa  tages  til  Patientens  særprægede  Na¬ 
tur  og  i  Forstaaelse  af  Prognosens  Betydning  for 
en  forstandig  Bedømmelse  af  det  foreliggende  Til- 

fælde  og  dets  Behandling  stod  Salernitanerne  paa 
det  oldgræske  Standpunkt. 

Fremdeles  havde  Salernitanerne  Tilknytning  til 
den  oldgræske  Hævdelse  af  Lægegerningens  etiske 
Princip ,  der  i  Oldtiden  gøres  gældende  med  Hen¬ 
syn  til  Lægens  Forhold,  Optræden  og  Holdning 
overfor  sine  Patienter,  saaledes  som  det  ses  af 
den  tidligere  nævnte  Afhandling :  »De  adventu 
medici  ad  aegrotum«,  der  viser,  at  dette  Princip 
ogsaa  hos  Salernitanerne  var  levende  og  virksomt. 

I  visse  Henseender  er  de  salernitanske  Teorier 
og  Doktriner  en  Nydannelse  paa  oldgræsk  Grund; 
dette  er  saaledes  Tilfældet  med  deres  Anvendelse 
af  Uroskopien  og  Pulslæren  som  diagnostiske 
Hjælpemidler  til  Sondring  mellem  de  forskellige 
Feberformer ;  og  det  var  videre  frem  Tilfældet  med 
deres  Blik  for  de  særlige  Organsygdomme,  hvor 
dog  deres  Bestræbelser  maatte  hæmmes  af  Mangel 
paa  patologisk-anatomisk  Indsigt. 

Men  Salernitanernes  væsenligste  Indskud  i  den 
Tids  Lægekunst  maa  søges  paa  et  andet  Omraade 
af  hele  det  læge  videnskabelige  Arbejdsfelt  —  i 
Terapien  og  særlig  i  den  diætetiske  Behandling  af 
de  febrile  Sygdomme,  hvorfor  dette  Æmne  skal 
søges  fremstillet  i  det  følgende. 

*  * 

* 

II.  SALERNOSKOLENS  ALMINDELIGE  TE- 
RAPEVTISKE  METODER  OG  DEN  SALERNI¬ 
TANSKE  FEBERBEHANDLING 

Allerede  i  den  oldgræske  Tid  inddeltes  Terapien 
i  tre  Afsnit  —  det  diætetiske,  det  farmacevtiske 
(medikamentelle)  og  det  kirurgiske,  en  Inddeling, 
der  genfindes  overalt  i  Oldtid  og  Middelalder  helt 
ned  til  det  salernitanske  Tidsrum. 

I  det  følgende  skal  der  nu  til  Belysning  af  Sa- 
lernitanernes  Feberbehandling  gives  en  Fremstil¬ 
ling  af  den  diætetiske  og  medikamentelle  Del  af 
Terapien. 

Men  før  dette  Æmne  behandles,  maa  der  gives 
en  kort  Oversigt  over  de  farmakologiske  Teorier  og 
de  almindelige  terapevtiske  Metoder  paa  den  Tid, 
idet  en  saadan  vil  være  nødvendig  til  fuldere  For- 
staaelse  af  den  medikamentelle  Behandling  og 
særlig  af  den  vigtigste  Del  af  den  salernitanske 
Terapi,  nemlig  Diæt  og  Regimen  i  de  intermitte¬ 
rende  og  kontinuerende  Febre. 

a.  Farmakologiske  Teorier  og  farmacevtiske  Prin¬ 
ciper,  Lægemiddelgrupper  og  Lægemidler. 

Allerede  Galen  har  behandlet  disse  Spørgsmaal, 
og  hans  Lære  herom  findes  i  Uddrag  hos  Oribasios, 
Aétius  og  Paulus  Aegineta,  ligesom  der  i  Salerni- 
taneren  Bartholomeus ’  Skrift  » Practica «1)  gives  nær¬ 
mere  Oplysning  om  Salernoskolens  farmakologiske 
Teorier  paa  hans  Tid. 

I  Følge  disse  Forfattere  falder  Lægemidlerne  i 


x)  Coll.  Salem.  Vol.  IV. 

to  Grupper  —  de  enkle  eller  usammensatte  og  de 
sammensatte.  De  enkle  er  saadanne,  der  kan  ud¬ 
vindes  af  Urternes  forskellige  Dele  —  Herba,  Folia, 
Radices  —  ved  Udtræk  eller  ved  Kogning,  medens 
de  sammensatte  er  Midler  som  Elektuarier  og  U ng- 
venta  —  altsaa  alle  Lægemidler,  der  er  sammen¬ 
sat  af  flere,  ved  farmacevtiske  Metoder  fremstil¬ 
lede  Stoffer. 

Hver  af  disse  to  Hovedgrupper  inddeles  atter 
i  to  Undergrupper  —  de  laksative  og  de  konstrin- 
g  er  ende  Midler. 

Alle  disse  Lægemidler  er  nu  forskellige  i  to  Hen¬ 
seender  —  deres  Kompleksion  og  deres  Grad. 

Med  Hensyn  til  Kompleksionen  kan  denne  være 
varm  eller  kold,  tør  eller  fugtig  eller  sammensat 
af  to  forskellige  Kvaliteter,  og  med  Hensyn  til 
Kompleksionen  og  Graden  kan  der  være  Tale  om 
en  enkelt  eller  sammensat  Kompleksion  af  første, 
anden,  tredje  eller  fjerde  Grad;  ét  Lægemiddel 
kan  saaledes  være  varmt  og  tørt  af  første  Grad, 
et  andet  varmt  og  fugtigt  af  anden  Grad,  et  tredje 
koldt  og  tørt  af  tredje  Grad,  et  fjerde  koldt  og 
fugtigt  af  fjerde  Grad  og  saa  fremdeles. 

Med  Hensyn  til  Bestemmelsen  af  Lægemidlernes 
Kompleksioner  og  Grader  og  derpaa  beroende 
Kraft  og  Virkeevne  benyttede  man  sig  af  forskel¬ 
lige  Metoder,  og  særlig  søgte  man  at  opnaa  dette 
ved  hyppig  Prøvelse  og  ved  Iagttagelse  af  Læge¬ 
midlernes  Farve  og  Lugt ,  men  fremfor  alt  ved 
Hjælp  af  Smagen. 

Det  vigtigste  Domsmaal  til  Afgørelse  af  Læge- 

midlernes  Kompleksion  og  Grad  og  dermed  deres 
Plads  i  det  farmakologiske  System  var  saaledes 
deres  Indvirkning  paa  Smagssandsen,  og  man 
plejede  da  at  opstille  syv  forskellige  Smagskvali¬ 
teter ,  af  hvilke  de  fem  —  den  søde,  den  salte,  den 
skarpe,  den  bitre  og  den  oleøse  —  var  varme,  to 
—  den  sure  og  den  insipide  (Vand  f.  Eks.)  var 
kolde ,  fire  —  den  sure,  den  salte,  den  bitre  og 
den  skarpe  —  var  tørre,  og  endelig  tre  —  den 
søde,  den  oleøse  og  den  insipide  —  var  fugtige. 

Sukker  var  saaledes  varmt  og  fugtigt  af  anden 
Grad,  Eddike  kold  og  tør  af  tredje  Grad,  Salt 
varmt  og  tørt  af  anden  Grad,  Aloe  varmt  og  tørt 
af  fjerde  Grad. 

Efter  at  Lægemidlernes  Kvalitet  ved  Hjælp  af 
Smagen  var  bestemt,  lærte  man  Graden  at  kende 
ved  Sammenligning  med  andre,  allerede  kendte 
Lægemidler,  hvis  Grad  tidligere  var  bestemt  — 
en  Sammenligning,  der  særlig  maatte  gaa  ud  paa 
Iagttagelse  af  Midlets  langsommere  eller  hurtigere 
Virkning,  sammenholdt  med  Virkningen  af  det 
kendte  Lægemiddel. 

Der  fordredes  flere  Betingelser  som  nødvendige 
til  Afgørelse  af,  om  et  Lægemiddel  kunde  anses 
for  indiceret.  Et  usammensat  Lægemiddel  maatte 
saaledes  ikke  anvendes  i  en  kompliceret  Sygdom; 
fremdeles  maatte  der  være  et  Modsætningsforhold 
imellem  Sygdommens  og  det  benyttede  Læge¬ 
middels  Kvalitet  —  i  en  »hed«  Sygdom  skulde 
der  anvendes  »kolde«  Lægemidler  — ;  dernæst 
maatte  Graden  af  Sygdommens  Kvalitet  og  det 
anvendte  Lægemiddels  (modsatte)  Kvalitet  svare 

til  hinanden  —  f.  Eks.  i  en  Sygdom,  der  var  »dis- 
tempereret«,  det  vil  sige,  i  hvilken  Vædsken  var 
distempereret  med  Hensyn  til  Varme  af  anden 
Grad,  maatte  der  anvendes  et  Lægemiddel,  der 
var  kvalitetsbestemt  med  Hensyn  til  Kulde  af 
anden  Grad.  Endelig  kunde  der  blive  Tale  om  at 
paavise  et  Middels  Identitet  —  at  et  Lægemiddel 
ved  Anvendelse  i  samme  Sygdom  hos  samme  eller 
forskellige  Patienter  havde  de  samme  Virkninger. 

De  konstringerende  Lægemidler  var  væsenlig 
Opiater,  der  imidlertid  ligesom  de  altererende  Mid¬ 
ler  vil  blive  omtalt  i  Afsnittet  om  de  terapevtiske 
Metoder,  hvorfor  der  her  nærmere  skal  omtales 
den  vigtigste  af  Lægemiddelgrupperne,  nemlig  den, 
der  rummer  de  laksative  eller  pur  g  er  ende  Midler. 

Hos  Oribasios1)  nævnes  som  purgerende  Midler: 
Helleborus  niger,  Knidusfrø,  Kolokvinter,  Aloe, 
P oly  podium,  Agaricum,  Euphorbium,  Scammoneum , 
Coriandrum  og  Calamintha. 

Helleborus  niger  (hvid  Ny  serod)  purgerede  efter 
de  Tiders  Mening  biliøse  og  slimede  Vædsker  og 
gaves  sammen  med  Scammoneum.  Til  mildere 
Virkning  benyttedes  de  tørre  og  pulveriserede 
Rødder  af  Nyserod  med  Oxymel  eller  sød  Vin. 

Knidusfrø  (Grana  cnidia  eller  Coccocnidia, 
Frugten  af  Thymelæa),  purgerede  Galde  og  Slim 
samt  vandige  Vædsker;  der  benyttedes  20 — 30 
Frø  til  en  Purgering,  idet  Frøkapslen  fjærnedes 
og  Kærnerne  gaves,  blandede  med  Honning  og 
sammen  med  Hydromel. 


1)  Synopsis  L.  I,  G.  XVII  (Darembergs  Overs.  Vol.  V). 
Lægeskolen  i  Salerno.  5 

Kolokvinter  (Fructus  Colocynthidis,  Frugten  af 
Cucumis  sil  vestris)  purgerer  Galde  og  Slim.  Pulpa 
Colocynthidis  toges  sammen  med  Hydromel. 

Aloe,  der  anvendtes  til  Purgering  af  de  samme 
Vædsker  som  de  ovennævnte  Midler,  var  meget 
benyttet  paa  Grund  af  sin  heldige  Indvirkning 
paa  »Orificium  Stomachi«;  det  toges  sammen  med 
Hydromel;  ofte  gaves  det  i  Piller  sammen  med 
Scammoneum1 ) . 

Poly 'podium,  for  Galde,  Slim  og  serøse  Vædsker, 
toges  i  Hydromel  eller  sammen  med  saltet  Fisk 
før  Morgenmaaltidet. 

Agaricum  (Agaricus  caesareus)  anvendtes  lige¬ 
ledes  meget  som  Purgans  for  de  nævnte  Vædsker 
sammen  med  Hydromel  eller  Oxymel.  »Jus  Aga- 
rici«  nævnes  ofte  af  Salernitanerne. 

Euphorbium  (Mælkesaften  af  Euphorbia  an- 
tiqua)  benyttedes  ved  Hy drops. 

Scammoneum  (Scammonium  eller  Scammonea, 
Saften  af  Convolvolus  Scammonia),  anvendtes  sam¬ 
men  med  Aloe  eller  Folia  Thy  mi  og  Salt.  Oribasios 
siger  om  dette  Middel,  at  det  er  hurtigt  virkende, 
men  ofte  foraarsager  Cardialgi  og  Tørst. 

Coriandrum  (Frøene  af  Coriandrum  sativum)  og 
Calamintha  (Calamenthum),  Herba  benyttedes  i 
Dekokt,  var  ligeledes  ansete  purgerende  Midler; 
efter  at  Midlet  var  taget,  skulde  Patienten  van¬ 
dre  omkring,  indtil  Afføringen  indfandt  sig,  hvor¬ 
efter  han  skulde  gaa  til  Ro,  men  uden  at  sove. 


2)  Hoffmann:  De  medicaminibus  officinarum  1686. 

Aétius  nævner  som  purgerende  Midler  for  Blodet 
Malva  sylvestris,  Salvie,  Viola  alba  og  Mercuria- 
lis  (Bingelurt);  og  for  Hydrops,  Fluor  albus  og 
» Ulcera  fluida «  som  Midler,  der  er  »aquam  ducen- 
tia«  anføres  Radix  cucumeris,  Grana  cnidia  og  Eu- 
phorbium.  Den  gule  Galde  purgeredes  i  heftige, 
»varme«  Sygdomme,  særlig  om  Sommeren;  den 
sorte  Galde  ved  Melankoli  og  i  Rekonvalescensen 
særlig  om  Efteraaret;  Flegma  i  »kolde«  Sygdomme, 
ved  Aqua  intercutanea  (Anasarca)  og  ved  Tu¬ 
mores;  der  purgeredes  for  denne  Vædske  særlig 
om  Vinteren.  Men  naar  Sygdommen  skyldtes  flere 
Vædsker,  som  i  de  sammensatte  intermitterende 
Febre,  anvendtes  en  Blanding  af  flere  af  de  nævnte 
Purgantia,  og  saadanne  sammensatte  Midler  kald¬ 
tes  »Hierae«;  der  var  Hiera  Antioches,  Hiera  Rufi 
og  Hiera  Galeni,  opkaldt  efter  Opfinderen.  Særlig 
Hiera  Galeni  synes  i  Oldtiden  og  Middelalderen 
at  have  været  meget  anvendt,  idet  man  ofte  finder 
det  omtalt  i  de  Tiders  terapevtiske  Skrifter;  det 
var  sammensat  af  27  Midler,  og  der  gaves  deraf 
to  til  fire  Drakmer  med  »Aqua  mulsa«1)  og  en 
halv  Skefuld  Salt. 

I  Stedet  for  Hierae  finder  man  ofte  Benævnel¬ 
sen  »Hier  ae  pier  ae«,  idet  disse  purgerende  Midler 
alle  er  sammensat  med  bitre  Stoffer,  oftest  Aloe, 
hvortil  saa  sættes  aromatiske  Stoffer  og  enten 
Pulpa  Colocynthidis  eller  Helleborus  niger. 

En  anden  meget  anvendt  Hiera  var  Hieralogo- 

x)  Honningvand.  Hoffmann:  De  medicam.  officin.  1686. 

dion  eller  Hiera  Logadii  Nicolai  Myrepsi,  der  var 
sammensat  af  29  Bestanddele,  hvorimellem  Aloe, 
Helleborus  niger  og  flere  Gummiharpikser1). 

Paulus  Aegineta2)  siger,  at  sure  Stoffer  virker 
»incisivt«  og  »divisivt«,  ekstenuerende  og  perpur- 
gerende;  skarpe  Stoffer  virker  ogsaa  saaledes,  dog 
med  den  Forskel,  at  de  udøver  deres  Virkning  ved 
Opvarmning  og  Attraktion,  medens  de  sure  Stoffer 
virker  ved  Afkøling  og  Ekspulsion.  Ogsaa  de  bitre 
Stoffer  er  ekstenuerende  og  ekspurgerende  og  vir¬ 
ker  særlig  kraftigt  ved  Tilstedeværelsen  af  tykke 
Vædsker;  salte  Stoffer  kontraherer,  adstringerer 
og  virker  udtørrende,  medens  de  søde  Stoffer  er 
lakserende,  emollierende  og  rareficerende  og  de 
oleøse  er  lakserende,  emollierende  og  fugtende. 

Med  Hensyn  til  Lægemidlernes  Temperamenter 
og  Kvaliteter  bemærkes,  at  der  er  modererede 
Midler  —  saadanne  uden  nogen  fremtrædende 
Kvalitet,  men  alle  de  andre  Lægemidler  opføres 
i  fire  Klasser  efter  deres  Kvalitetsgrad. 

Til  første  Grad  med  Hensyn  til  Varmekvalitet 
henregnes  de  Midler,  der  er  opvarmende,  men  ikke 
saa  stærkt,  at  det  objektivt  kan  paavises;  til 
anden  Grad  de,  der  er  manifest  opvarmende;  til 
tredje  Grad  saadanne  Stoffer,  der  virker  stærkt 
opvarmende,  men  dog  ikke  fremkalder  nogen 
Brandskorpe,  og  til  fjerde  Grad  de  Stoffer  og 
Midler,  der  fremkalder  en  saadan. 

Paa  lignende  Maade  forholder  det  sig  med  Læge- 


x)  S.  St.  2)  Opera  omnia  L.  III,  G.  I. 

midler,  der  virker  gennem  Kuldekvaliteten,  og 
til  fjerde  Grad  regnes  her  de  Midler,  der  virker 
saa  stærkt  afkølende,  at  de  medfører  forbigaaende 
Tab  af  Sandsning  —  virker  bedøvende.  Til  de 
tørrende  Midler  af  fjerde  Grad  hører  de,  der  som 
Kalk  frembringer  en  Forbrænding,  medens  de  tør¬ 
rende  Midler,  der  som  Aloe  blot  virker  kraftigt 
adstringerende,  gaar  ind  under  tredje  Grad* 1). 

De  purgeren  de  Midler,  der  nævnes  af  Paulus 
Aegineta,  er  væsenlig  de  samme  som  omtales  af 
de  før  anførte  Forfattere;  men  han  nævner  ogsaa 
))C rotones  Disen ,  som  han  anvendte  ved  Ødemer 
(»Tumor  laxus  et  fungosus«),  ved  Anasarca,  og 
Fluor  Albus. 

Paulus  Aegineta  bemærker  et  Sted  i  sin  Afhand¬ 
ling  om  Lægemidlerne1),  at  et  Medikament  pur¬ 
gerer  ikke  blot  ved  sit  Temperament,  men  gennem 
alle  sine  Egenskaber,  og  at  man  til  at  derivere 
en  Materie  eller  til  at  sætte  en  gammel  Affektion 
i  Bevægelse,  til  at  fjærne  en  skadelig  Vædske  eller 
til  at  gengive  Legemet  dets  tabte  Kræfter2)  maa 
benytte  kraftigere  Midler  end  til  at  fremkalde  al¬ 
mindelig  al  vin  Evakuation.  Denne  Ytring  er  kende - 
mærkende  og  giver  et  Indblik  i  det,  den  Tids  Læger 


J)  Opera  omnia.  L.  VII,  C.  IV. 

2)  Altsaa  til  Attraktion  (derivere),  til  Dissolution  (»sætte 

i  Bevægelse«),  til  Ekspulsion  (eliminere,  fjærne),  til  Altera¬ 

tion  (forandre  Temperamentet)  og  til  Restavration  (gengive 
Kraft);  det  er,  som  det  senere  vil  ses,  alle  de  af  Salerni- 
tanerne  opstillede,  almindelige  terapevtiske  Metoder,  der  saa- 
ledes  ogsaa  paa  Paulus  Aeginetas  Tid  har  været  anerkendt 
som  almindeligt  terapevtisk  Grundlag. 

(det  7.  Aarhundrede)  forstod  ved  »Purgation«; 
dette  var  ikke  blot  et  Udtryk  til  Betegnelse  for 
Tarmkanalens  Renselse  for  de  deri  indeholdte 
Affaldsstoffer,  men  skulde  under  mangfoldige  Om¬ 
stændigheder  betegne  hele  Legemets  Renselse  og 
Befrielse  for  de  skadelige  Vædsker  gennem  Disso¬ 
lution,  Attraktion  og  Ekspulsion,  efter  hvilke  Pro¬ 
cesser  der  kan  blive  Tale  om  at  ændre  Tempera¬ 
mentet  ved  Alteration  eller  om  ved  styrkende  Mid¬ 
ler  at  gengive  Legemet  dets  tidligere  Kraft.  Efter 
den  foranstaaende  Udvikling  er  det  nu  øjensyn¬ 
ligt,  og  det  vil  blive  endnu  mere  indlysende  under 
Omtalen  af  Salernitanernes  alm.  terapevtiske  Me¬ 
toder,  at  den  af  Bartholomeus  givne  Inddeling  af 
Lægemidlerne  i  Laxantia  og  Constringentia1)  er 
for  lidt  rummelig  —  der  maa  opstilles  fire  Læge¬ 
middelgrupper,  nemlig  Purgantia,  Constringentia, 
Alter antia  og  Robor antia.  Almindelige  Purgantia 
er  omtalt;  Constringentia  var  Opiater,  sammen¬ 
satte  Lægemidler  indeholdende  Opium  eller  et 
andet  narkotisk  Stof;  Alterantia  var  forskellige, 
sammensatte  Medikamenter,  der  mentes  at  kunne 
ændre  Sygdomsstoffets  og  derved  selve  Sygdom¬ 
mens  Kvalitet  eller  fremkalde  en  Forandring  af 
hele  Legemets  Temperament,  og  de  roborerende 
Midler  var  foruden  forskellige  Elektuarier  væsen - 
ligt  sund  og  kraftig  Kost,  frisk  Luft,  Bade  og  Mas¬ 
sage  samt  passende  Leg  emsbevægelse  og  Legems¬ 
øvelser.  Denne  Lægemidlernes  Henførelse  til  fire 


*)  Barthol.  Practica.  Coll.  Salem.  Vol.  IV. 

store  Grupper  staar  aabenbart  i  dybt  indgribende 
Sammenhæng  med  hele  Middelalderens  terapev- 
tiske  Syn  og  ligger  til  Grund  for  Salernitanernes 
Inddeling  af  den  almindelige  Terapi  i  fire  alminde¬ 
lige  terapevtiske  Metoder ,  der  skal  fremstilles  i  det 
følgende  Afsnit. 

b.  Almindelige  terapevtiske  Metoder . 

Det  gjaldt  for  den  gamle  Medicin  som  det  gælder 
for  den  nye,  at  der  efterhaanden  maatte  danne 
sig  et  alm.  terapevtisk  Grundlag,  visse  alminde¬ 
lige  Grundprinciper,  der  som  en  bærende  Under¬ 
grund  skødes  ind  under  de  særlige  Behandlings¬ 
metoder  og  i  hvert  enkelt  Tilfælde  afgav  den 
almindelige  terapevtiske  Norm,  der  skulde  følges 
og  efterleves.  Og  det  gjaldt  for  den  gamle  Medicin 
endnu  mere  end  for  den  nye,  idet  de  mere  spe¬ 
cielle  Metoder  dengang  var  lidet  udviklede,  medens 
det  netop  var  det  almindelige  og  almene,  man  i 
Patologien  og  Terapien  tog  Sigte  paa.  Det  viser 
sig  da  ogsaa,  at  de  gamles  Terapi  hvilede  paa  et 
saadant  fælles  Grundlag,  der  aabenbarer  sig  for 
os  i  deres  Lære  om  de  almindelige  terapevtiske 
Metoder.  Allerede  den  oldgræske  Medicin  havde 
gjort  en  vis  metodisk  Fremgangsmaade  til  Norm 
i  Terapien  ved  at  henføre  de  akute  Sygdommes 
Behandling  til  tre  Perioder  i  vedkommende  Syg¬ 
doms  Forløb,  nemlig  Perioden  før  Krisen,  Perioden 
under  denne  og  Perioden  efter  Krisen. 

Og  Paulus  Aegineta  lader  os  skimte  Trækkene 

af  en  mere  udviklet  Lære  om  de  alm.  terapevtiske 
Metoder  ved  at  tale  om  at  sætte  en  sygelig  an¬ 
grebet  Vædske  i  Bevægelse,  derivere  og  eliminere 
den,  samt  om  at  forandre  Legemets  Temperament 
og  gengive  Legemet  dets  Kraft;  her  ses  allerede 
hele  Læren  i  Frøet.  Men  det  er  først  hos  Salerni- 
tanerne,  vi  finder  hele  det  almindelige  terapev¬ 
tiske  System  stillet  i  den  klareste  Belysning  og 
underkastet  en  indgaaende  Drøftelse,  der  giver  et 
tydeligt  Begreb  om  deres  Meninger  angaaende 
dette  Æmne.  Fremstillingen  af  de  herhenhørende 
Spørgsmaal  findes  i  to  salernitanske  Skrifter  fra 
det  ll.Aarh.:  » Ars  medendi «  og  » De  modis  me- 
dendw1). 

Efter  disse  Afhandlingers  Forfattere  er  der  da 
fire  alm.  terapevtiske  Metoder,  nemlig: 

1)  Den  dissolver  ende  (eller  evakuerende)  Me¬ 
tode. 

2)  Den  konstringerende  (eller  mortificerende) 
Metode. 

3)  Den  digestive  og  altererende  Metode. 

4)  Den  restavrerende  (roborerende)  Metode2). 

Ved  den  dissolver  ende  Metode  gaar  man  ud  paa 

!)  Begge  disse  Skrifter  er  optaget  i  Coll.  Salem.  Ars  me¬ 
dendi  (Vol.  IV,  P.  415  o.  f.)  menes  skrevet  af  en  af  Cofons 
Elever,  dels  efter  hans  Forelæsninger  paa  Skolen  og  dels 
efter  skriftlige  Arbejder  af  Cofon  og  andre  Forfattere;  det 
hedder  nemlig  et  Sted  i  dette  Skrift:  »Ego  aiitem  a  ore  Co- 
phonis,  suisque  et  sociorum  scriptis  compendium  collegi  .  .  . «. 
De  modis  medendi  findes  i  Coll.  Salem.  (Vol.  II,  P.  727  o.  f.) 
og  er  efter  S.  d.  Renzi  skrevet  af  en  Magister,  der  har  levet 
samtidigt  med  Cofon,  eller  det  er  i  hvert  Fald  forfattet  af  en 
af  Cofons  Disciple. 

2)  Denne  kaldes  ogsaa  den  ernærende  Metode. 

at  udtømme  det  skadelige  i  Legemet  ved  de  solu- 
tive  og  dissolutive  Midler1). 

Ved  den  konstringerende  Metode  søger  man  at 
virke  paa  Vædskerne  eller  de  »dissolute  Membra« 
(Organer). 

Ved  den  digestive  og  altererende  Metode  søger 
man  ved  visse  Midler  at  forberede  det  sygelige 
Stof  til  Paavirkning  af  de  dissolverende  Midler 
og  at  forandre  dets  Kvalitet  og  hele  Legemets 
Temperament. 

Og  ved  den  restavrerende  Metode  er  Formaalet 
at  styrke  Legemet  og  give  det  Erstatning  for  det, 
der  er  gaaet  tabt  under  Sygdommen. 

1.  Den  dissolverende  Metode. 

Denne  benytter  til  Opnaaelsen  af  sit  Formaal 
Purgantia,  Vomitiva  og  Venæsektion  og  udfører 
det  ved  at  dissol vere,  attrahere  og  ekspellere  den 
sygeligt  forandrede  Vædske. 

Hvad  Evakuationen  ved  purgerende  Midler  an- 
gaar,  maa  man  for  at  kunne  dissolvere  med  god 
Virkning  for  det  første  kende  Stedet,  hvor  den 
sygeligt  angrebne  Vædske  findes,  da  der  maa  an¬ 
vendes  forskellige  purgative  Midler  efter  Stedet 
eller  Regionen,  og  efter  de  forskellige  Steder  gives 
et  eller  flere  purgerende  Midler  efter  hverandre; 
hvis  f.  Eks.  Materien  findes  i  Ventriklen  eller  i 
Leveren,  altsaa  paa  et  Sted,  der  ligger  forholds¬ 
vist  nær  ved  Udgangsaabningen,  gives  kun  ét 

b  De  dissolutive  Midler  virker  kraftigere  end  de  blot  solu- 
tive  og  øver  deres  Virksomhed  i  længere  Afstand  fra  Intesti- 
nalkanalen  end  de  solutive. 

Middel,  men  findes  den  længere  borte  og  tilmed 
paa  flere,  langt  fra  hverandre  fjærnede  Steder  — 
der  nævnes  t.  Eks.  podagralidende  eller  Paraly- 
tikere  —  maa  man  give  flere  forskellige  Midler  — 
først  et  dissolverende,  der  løsner  og  opløser  Ma¬ 
terien  eller  gør  den  paagældende  Vædske  mere 
tyndtflydende  og  derved  lettere  bevægelig  —  Jus 
Polypodii,  Jus  Agarici,  Pill.  catharticae  — ,  der¬ 
efter  et  attraherende,  der  yderligere  kan  dissol- 
vere  de  fortyndede  Vædsker  og  drage  dem  henimod 
Ventriklen  —  Hieralogodion,  Hierapigmenta  og 
lignende  bitre  Midler,  der  hurtigt  trænger  frem 
til  de  fjærnere  Dele  af  Legemet  og  purgerer  disse 
—  og  endelig  et  ekspulsivt  Middel,  der  skal  drive 
de  i  Ventriklen  samlede  Vædsker  ud  af  Legemet  — 
Psillium  eller  lignende.  Det  første  Medikament 
gives  om  Morgenen,  det  andet  om  Middagen,  det 
tredje  om  Aftenen  eller  i  omvendt  Orden:  om 
Aftenen,  ved  Midnat  og  om  Morgenen. 

Er  der  megen  Materie,  maa  den  ikke  uddrives 
paa  én  Gang,  men  lidt  efter  lidt,  da  en  pludselig 
Evakuation  er  skadelig.  Medicinen  maa  derfor  i 
et  saadant  Tilfælde  ikke  være  hurtigt  og  stærkt 
virkende,  men  maa  være  et  langsomt,  lidt  efter 
lidt  virkende  Middel.  I  to  eller  tre  Dage  før  Pur¬ 
geringen  forberedes  Patienten  til  denne  ved  let 
fordøjelige  Fødemidler  —  Fiskesuppe,  Kødsuppe, 
Kød  af  unge  Svin,  blødkogte  Æg,  kogte  Løg  og 
let  fordøjelige  Urter  som  Atriplex  og  Malva ;  denne 
Forberedelse  er  meget  vigtig,  da  man  ved  at  und- 

lade  den  løber  Fare  for,  at  Materien  indesluttes 
eller  deponeres  paa  et  eller  andet  Sted,  hvorfra 
den  kun  vanskeligt  kan  uddrives. 

De  purgerende  Midler  maa  ikke  gives,  før  Kok- 
tionstegnene  har  vist  sig  i  Urinen,  og  Koktionen 
fremmes  ved  divisive  og  diuretiske  Midler. 

Der  er  i  det  hele  mange  Hensyn  at  tage,  naar 
man  skal  sikre  sig  en  heldig  Virkning  af  sine  pur¬ 
gerende  Midler;  man  maa  foruden  Sygdommens 
Art  og  Sæde  kende  Materiens  Art  og  den  Del  af 
Legemet,  hvor  den  findes;  man  maa  tage  Hensyn 
til  Aarstiden  og  Tiden  i  Døgnet;  Egnen,  hvor  den 
syge  opholder  sig,  og  det  stedlige  Klima;  Patien¬ 
tens  Kompleksion  og  Temperament,  Alder  og  dag¬ 
lige  Vaner;  fremdeles  maa  det  bestemmes,  om 
Midlet  skal  virke  i  den  syges  vaagne  Tilstand  eller 
under  Søvnen,  og  om  det  skal  gives  i  fast  eller 
flydende  Form.  Vædskef ormede  Midler  anvendes 
i  den  vaagne  Tilstand,  naar  Purgeringen  skal  fore- 
gaa  fra  Ventriklen  eller  Delene  i  dennes  Nærhed, 
og  naar  det  gælder  let  bevægelige  Vædsker  i  min¬ 
dre  Mængde;  derimod  benyttes  Lægemidler  i  fast 
Form  og  om  Aftenen,  naar  Materien  kan  antages 
at  være  til  Stede  i  større  Mængde  og  i  Legemets 
fjærnere  Dele,  da  Midler  af  denne  Art  bedre  end 
de  vædskef  ormede  egner  sig  til  Purgering  af  disse, 
fordi  de  bevarer  deres  Kraft  i  længere  Tid;  og 
de  maa  gives  paa  et  saadant  Tidspunkt,  at  de 
kan  virke  under  Søvnen,  da  der  er  de  bedste  Be¬ 
tingelser  for  Lægemidlets  Udbredelse  til  de  lidende 

Dele.  Er  der  nu  tilvejebragt  en  fuldstændig  Pur¬ 
gation,  giver  dette  sig  til  Kende  ved  stærk  Tørst 
hos  den  purgerede  Patient. 

Evakuation  ved  vomitive  Midler  benytter  den 
dissol  verende  Metode  saavel  hos  sunde1)  som  hos 
syge.  Under  Sygdom  gives  Vomitivet  —  oftest 
Radix  Helleborus  albi  —  før  Maaltidet  og  helst 
om  Morgenen;  ved  sygelig  Tilstand  af  den  gule 
Galde  maa  Patienten  en  Dag  i  Forvejen  forberedes 
til  Behandlingen  ved  let  fordøjelige  Fødemidler; 
en  Patient  med  en  Lidelse  af  de  andre  Vædsker 
forberedes  i  to  Dage;  før  man  gaar  over  til  den 
egenlige  evakuerende  Behandling,  undersøger  man 
ved  Indgift  af  et  Infus  af  Radix  Atriplicis  eller 
af  Semina  Rapae  med  Syrupus  acetosus  og  varmt 
Vand,  om  Patienten  har  let  eller  vanskeligt  ved 
at  udtømme  Ventriklens  Indhold;  er  Virkningen 
af  Vomitivet  for  stærk,  lader  man  Patienten  sætte 
Fødderne  i  varmt  Vand  og  giver  et  Dekokt  af 
Gummi  eller  Mandragora ;  en  Svamp,  kogt  i  Ed¬ 
dike,  lægges  paa  Underlivet,  og  den  syge  faar  for¬ 
skellige  adstringerende  Midler;  hvis  et  Kar  skulde 
briste  under  Opkastningen,  gives  Pulvis  Mumiae 
med  koldt  Vand  eller  Salviepulver . 

Det  tredje  af  de  Midler,  hvoraf  den  dissolve- 
rende  og  evakuerende  Metode  benytter  sig,  er 
Venæsektion ,  der  anvendes  dels  i  kroniske  Syg¬ 
domstilfælde  som  ved  Plethora  (hvoraf  der  af  Ori - 

J)  Til  sunde  Personer  gaves  ofte  vomitive  Midler  for  at 
uddrive  overflødig  Vædske,  udskilt  fra  Næringsmidlerne.  Con- 
stantinus  Africanus  siger  saaledes:  »Vomitus  bonus  est  ante 
cibum,  sed  melior  post  cibum«  (anf.  efter  De  Renzi). 

basios  angives  to  Former,  en  relativ  med  Hensyn 
til  Patientens  Kræfter  og  en  absolut  med  Hensyn 
til  Karrenes  Rummelighed)  —  dels  i  de  akute  Febre, 
der  skyldes  Putrefaktion  af  Blodet  alene  eller  af 
dette  sammen  med  de  andre  Vædsker;  dels  ende¬ 
lig  i  de  akute  Inflammationer  for  at  befri  den  in- 
flammerede  Del  for  det  tilstrømmende  eller  det 
allerede  tilstrømmede  Blod  eller  i  det  hele  for  de 
Vædsker,  der  er  Fluksionens  Sygdomsstof. 

Venæsektion  anvendes  nemlig  dels  som  et  revul- 
sivt  Middel  paa  et  Sted,  der  ligger  langt  fra  den 
syge  Del  for  at  bortlede  eller  vende  Blodtilstrøm¬ 
ningen  og  give  den  en  anden  Retning  eller  for  at 
standse  en  stedfindende  Blødning  — -  dels  som  et 
deriverende  Middel  for  at  fremkalde  en  Blødning 
fra  den  lidende  Del  eller  for  at  faa  en  standset 
naturlig  Blødning  —  Menstrualblødning,  Hæmor- 
rhoidalblødning,  Epistaksis  —  i  Gang  paany. 

Til  Oplysning  om  Forskellen  mellem  Revulsion 
og  Derivation  skal  det  anføres,  at  vil  man  standse 
en  Metrorrhagi,  aarelader  man  fra  Armen,  men 
vil  man  anvende  Venæsektion  for  igen  at  frem¬ 
kalde  en  standset  Menorrhagi,  aarelades  i  Poples 
eller  ved  Malleolus  internus.  For  Hovedets  eller 
Halsens  Vedkommende  aabnes  Vena  scapularis 
(cephalica)  eller  Vena  mediana;  for  Lungernes, 
Diaf  ragmas,  Miltens  og  Leverens:  Vena  basilica; 
for  Nyrernes,  Uterus’  og  Blærens:  Vena  Tali  (sa- 
phena  parva). 

I  Stedet  for  Venæsektion  kan  man,  hvis  Aars- 
tiden  ikke  tillader  denne,  anvende  Skarifikationer ; 

ikke  enhver  Aarstid  er  nemlig  lige  heldig  for  Aare- 
ladning,  Sommer  og  Foraar  er  de  bedste;  og  des¬ 
uden  maa  man  ved  denne  Behandling  tage  de 
sædvanlige  Hensyn  til  Alder  og  Kompleksion, 
Egnen  og  det  stedlige  Klima1). 

2.  Den  Mønstringer  ende  Metode. 

Ved  denne  anvendes  de  Midler,  der  kan  kon- 
stringere  eller  fortætte  de  dissolute  Vædsker  og 
Organer,  styrke  disse,  mindske  den  overvældende 
Sygdomsmaterie  og  standse  de  tilstedeværende  Smer¬ 
ter ;  de  hertil  egnede  Lægemidler  er  Opiaterne,  der 
saaledes  efter  den  Tids  Mening  var  dels  robore- 
rende,  dels  konsumerende  og  mortificerende,  idet 
de  hæver  Sygdomsaarsagerne  og  virker  smerte¬ 
stillende,  hvorfor  Metoden  ogsaa  kaldes  den  »morti¬ 
ficerende«. 

Opiaterne  benyttedes  i  alle  katarrhalske  Til¬ 
fælde,  hvor  de  dissol  verende  Midler  ikke  maatte 
anvendes,  fordi  de  ved  at  øge  den  allerede  tilstede¬ 
værende  Dissolation  kunde  fremkalde  » Rhevma - 
tisme «  —  en  Fluksion  af  Vædskerne  til  et  eller 
andet  vigtigt  Organ,  t.  Eks.  Lungerne.  Efter  Væd- 
skens  Konstriktion  gives  et  Middel,  der  formaar 
at  uddrive  den,  for  at  den  ikke  skal  kunne  give 
Anledning  til  Putref aktion  og  Feber.  I  kroniske 
Sygdomme  og  i  de  intermitterende  Febre  svækkes 
og  dissol  veres  Organerne  stærkt,  hvorfor  der  her 
bør  gives  styrkende  og  konstringerende  Opiater. 

J)  Oribasios  anfører  i  øvrigt,  at  Evakuation  ogsaa  kan 
fremkaldes  ved  Gnidninger,  Bade,  varmende  Linimenter  og 
varme  Drikke  (L.  VII.  i  Vol.  III  af  Darembergs  Oversættelse). 

Efter  at  Organerne  saaledes  ved  passende  Mid¬ 
ler  er  styrkede,  kan  man  med  større  Udsigt  til 
et  heldigt  Udfald  gaa  over  til  at  anvende  dissol- 
verende  og  evakuerende  Midler.  Det  ses  heraf,  at 
den  konstringerende  Metode  ofte  maa  benyttes 
før  den  evakuerende  som  forberedende  hos  debile 
og  stærkt  medtagne  Patienter. 

Da  Opiaterne  imidlertid  i  det  hele  er  varme  og 
tørre  Midler,  maa  de  ikke  gives  i  meget  varme 
Sygdomme,  men  her  maa  anvendes  afkølende  Mid¬ 
ler  i  Form  af  kolde  Elektuarier  og  kølig  Diæt. 

Hvis  en  Feber  imidlertid  vedvarer  i  længere 
Tid,  maa  man  gaa  over  til  at  benytte  Opiater  for 
derved  at  opvarme  Materien  og  saaledes  gøre  den 
mere  modtagelig  for  en  virkningsfuld  Digestion. 

Opiaterne  er  imidlertid  ikke  blot  konstringe¬ 
rende  og  styrkende,  men  tillige  konsumerende  og 
har  derfor  ved  Bekæmpelsen  af  en  stor  Mængde 
Materie  en  Anvendelse,  der  er  af  en  ikke  ringe 
Betydning.  Det  sker  nemlig  ikke  sjældent,  at  der 
efter  Feberens  Ophør  bliver  tilbage  en  ringe 
Mængde  Materie,  som  ikke  er  blevet  udstødt  under 
Krisen,  og  denne  Rest  kan  da  give  Anledning  til 
Abscesdannelse  eller  Recidiv.  I  saadanne  Tilfælde 
kan  man  paa  Grund  af  Patientens  svækkede  Til¬ 
stand  ikke  give  purgerende  Midler,  der  iøvrigt  ikke 
vilde  være  hensigtsmæssige  overfor  den  ringe 
Mængde  Materie;  man  giver  derfor  et  Opiat  til 
Styrkelse  af  Organismen  og  til  Konsumption  af 
den  resterende  morbide  Materie;  er  denne  endnu 
for  lidet  kogt,  maa  man  før  Opiatet  give  et  dige- 


80 


stivt  Middel  —  Hieralogodion  eller  Scammoneum 
—  der  ved  at  opløse  Materien  forbereder  den  for 
Opiatets  tørrende  og  konsumerende  Virkning. 

Opiaterne1)  gives  sammen  med  varm  Vin  til 
ikke  febrile  Patienter,  med  varmt  Vand  til  febrile 
og  i  de  intermitterende  Febre  tre  til  fire  Timer 
før  Paroksysmen,  fordi  de  givet  lige  før  eller  under 
denne  vilde  øge  Febervarmen  ved  deres  egen  na¬ 
turlige  Varme. 


3)  Den  digestive  og  altererende  Metode. 

Denne  Metode  benytter  sig  af  Digestiva  og  Alte- 
rantia;  digestive  Midler  er  saadanne,  der  ved  at 
digerere  Materien  gør  den  mere  egnet  til  Udstø¬ 
delse;  de  anvendes  meget  i  febrile  Tilstande;  sær¬ 
lig  er  alle  Diuretica  kraftige  digestive  Midler,  idet 
de  sønderdeler  Materien  og  derved  letter  dens  Om¬ 
dannelse  til  Vædske  og  dennes  paafølgende  Eva- 
kuation. 

Der  maa  anvendes  forskellige  digestive  Midler 
efter  Materiens  forskellige  Kvalitet  og  efter  det 
Sted,  hvor  den  findes;  nogle  Materier  er  varme, 
andre  kolde,  ligesom  nogle  digestive  Midler  er  af 
varm,  andre  af  kold  Kvalitet,  og  de  varme  maa 


x)  Opiaterne  var  Elektuarier,  hvis  Anvendelse  synes  at 
have  været  hyppig  ved  Salernoskolen  til  Konstriktion,  til 
Fremkaldelse  af  Søvn  eller  som  smertestillende  Midler;  de 
var  meget  sammensatte,  indeholdende  et  eller  andet  narko¬ 
tisk  Stof  —  Opium,  Mumia,  Mandragora,  Jusquiamus,  Pa¬ 
paver,  Iris;  oftest  var  disse  Opiaters  Navne  sammensat  af 
Forholdsordet  »Dia«  og  Navnet  paa  den  Plante  eller  det 
vegetabilske  Æmne,  der  var  tilsat  Midlet  som  dets  Hoved¬ 
bestanddel. 

anvendes  ved  kolde  Materier  og  omvendt.  Og 
svarende  til  det  Sted  i  Legemet,  hvor  Materien 
findes,  og  efter  dets  forskellige  Afstand  fra  For¬ 
døjelseskanalen  benyttes  snart  Digestiva,  der  kan 
udøve  deres  Virksomhed  i  denne,  snart  saadanne, 
der  med  Lethed  naar  til  de  fjærneste  Egne  eller 
Dele  af  Legemet  for  dér  at  paavirke  Materien. 

I  Tertianfeberen  er  Materien  saaledes  varm, 
hvorfor  der  her  skal  anvendes  kolde  Digestiva 
(og  Diure  tica)  som  Semina  Melonis,  Semina  Cu- 
curbitae  og  Syrupus  acetosus.  I  Kvotidianfeberen 
er  Materien  derimod  kold,  hvorfor  der  her  maa 
benyttes  varme  digestive  Midler  som  Semina  Apii, 
Sem.  Marathri  (Foeniculi),  Sem.  Petro  selini, 
Sem.  Ane  ti  (Dild)1)  og  Syrupus  acetosus,  idet  det 
sidstnævnte  Middel  paa  Grund  af  sin  milde  Virk¬ 
ning  anvendes  i  begge  Tilfælde,  medens  Oxymel, 
der  ogsaa  virker  diure  tisk  og  derved  digestivt, 
oftest  benyttes  om  Vinteren  og  i  kolde  Egne,  idet 
det  er  et  varmt  Diureticum. 

Findes  Materien  i  Fordøjelseskanalen,  gives 
Oxymel  og  Syr.  acetosus  med  varmt  Vand  eller 
forskellige  Dekokter  af  varme  eller  kolde  Diure - 
tica  efter  Vædskens  Beskaffenhed.  Er  Materien 
langt  fjærnet  fra  Fordøjelseskanalen,  maa  man 
give  kraftigere  digestive  Midler;  saaledes  ved  Po- 
dagra,  hvor  man  giver  et  Digestiv,  der  under 
Digestionen  i  Ventriklen  udvikler  Dampe,  som 
senere  forener  sig  med  Legemets  »Spiritus«,  og 

x)  Frøene  af  de  nævnte  Planter  knuses  og  koges  i  Vand, 
hvorefter  Dekoktet  sies  til  en  »Potio«. 


Lægeskolen  i  Salerno. 

sammen  med  den  gaar  ud  til  de  ydre  Dele  af 
Legemet,  hvor  denne  Materie  har  sit  Sæde,  og 
hvor  da  disse  Dampe  i  Forbindelse  med  »Spiritus« 
vil  virke  digererende  paa  Materien.  Saadanne  kro¬ 
niske  Sygdommes  vanskelige  Helbredelighed  beror 
paa,  at  Materien  er  saa  langt  fra  Legemets  natur¬ 
lige  Varmekilde1). 

Ved  hvilke  Tegn  tilkendegiver  sig  nu  Materiens 
Digestion  ? 

Det  ene  Tegn  bestaar  i,  at  Feberanfaldene  ind¬ 
finder  sig  med  kortere  Mellemrum  og  optræder 
med  større  Voldsomhed  end  tidligere  (der  er  her 
Tale  om  de  interpolate  Febre);  det  er  nemlig  i 
Intermissionsstadiet,  at  Materiens  Digestion  fore- 
gaar,  og  først  naar  al  Materie  eller  dog  en  væsenlig 
Del  af  denne  er  digereret  (og  derved  gjort  tjenlig 
til  Udstødelse),  indfinder  Anfaldet  sig  og  varer, 
til  al  den  digererede  Materie  er  udstødt.  Er  Ma¬ 
terien  imidlertid  fast  og  haard,  foregaar  Digestio¬ 
nen  kun  langsomt  og  lidt  efter  lidt,  hvorfor  Inter- 
missionerne  i  disse  Tilfælde  bliver  af  længere  Va¬ 
righed,  og  Anfaldene  tøver  med  at  indfinde  sig 
og  er  lette.  Er  Materien  derimod  blevet  mere  for¬ 
t-yndet  og  en  større  Del  deraf  under  Paavirkning 
af  de  digestive  Midler  er  opløst,  indtræder  Natu¬ 
rens  Bestræbelser  for  at  uddrive  Materien  hur¬ 
tigere,  og  Anfaldene  (Paroksysmerne),  der  netop 
beror  derpaa,  indfinder  sig  tiere  og  med  større 
Voldsomhed. 

Anfaldenes  større  Hyppighed  og  øgede  Styrke  er 


J)  Ars  medendi.  C.  Sal.  Vol.  IV,  P.  432. 

altsaa  det  ene  Digestionstegn ;  det  andet  er  Uri¬ 
nens  Forandring ;  naar  Urinen  begynder  at  blive 
mere  koncentreret,  er  det  et  sikkert  Digestions¬ 
tegn,  idet  det  viser,  at  den  tidligere  kompakte 
Materie  nu  er  i  Færd  med  at  blive  flydende  og 
som  Følge  deraf  i  større  Mængde  udskilles  med 
Urinen  og  gør  den  mere,  koncentreret. 

Koktionstegn  og  Digestionstegn  falder  saaledes 
sammen,  og  Koktion  og  Digestion  er  den  samme 
Foregang;  der  er  kun  den  Forskel,  at  medens  den 
førstnævnte  be virkes  ved  Naturens  egne  Kræfter, 
fremkaldes  den  sidstnævnte  ved  Kunstens  Hjælp. 

Men  ikke  blot  digestive  Midler  benyttes,  ogsaa 
de  saakaldte  Alter antia  anvendes  ofte.  Det  er 
Lægemidler,  der  er  i  Stand  til  at  undertrykke 
Sygdomsanfaldene  eller  dæmpe  deres  altfor  store 
Voldsomhed.  Ved  Benyttelsen  af  de  altererende 
Midler  gaar  man  snart  ud  paa  at  ændre  Materiens 
Kvalitet  (formindske  dens  »Akuitet«),  snart  be¬ 
stræber  man  sig  for  at  forandre  selve  Materien  og 
derved  nedsætte  dens  »Impetus«,  dens  stormende 
Kraft,  naar  man  paa  Grund  af  dens  Indigestion 
ikke  tør  vove  at  skride  til  Purgation.  I  dette  Til¬ 
fælde  giver  man  nemlig  Midler,  der  er  i  Stand  til 
saaledes  at  ændre  Materiens  Beskaffenhed,  at  den 
derefter  lettere  kan  modtage  en  Digestion  ved  di¬ 
gestive  Midler  eller  ved  Naturens  egen  Virksom¬ 
hed,  saa  at  Purgationen  derefter  kan  foretages. 

Nogle  Alterantia  virker  blot  altererende  og  be¬ 
nyttes,  hvor  kun  Kvaliteten  skal  ændres;  andre 
virker  baade  altererende  og  purgerende,  saaledes 

Psillium  lotum1).  Ogsaa  udvendig  benyttedes  Di¬ 
gestiva  og  Alterantia  til  Digestion,  saaledes  ved 
Abscesser,  hvor  der  anvendtes  varme  og  fugtige 
Midler  som  Foenugraecum  og  Radix  Althaeae.  For¬ 
fatteren  advarer  her  imod  at  aabne  en  Absces, 
før  den  er  »maturus«,  fordi  Vædskernes  Tilstrøm¬ 
ning  da  vil  øges  paa  Grund  af  den  stærke  Smerte, 
saa  at  Sygdommen  derved  forværres  —  »dolor 
enim  fit  ex  divisione  sensibilium  partium,  revma 
vero  sequitur  dolorem«  (Ars  medendi  P.  431). 


4.  Den  restavrerende  Metode. 

Den  fjerde  terapevtiske  Metode,  den  restavre¬ 
rende  (resumptive,  reparative,  enutrierende)  an¬ 
vendtes  hos  Rekonvalescenter  og  andre  stærkt 
medtagne  Individer. 

Til  Opnaaelsen  af  sit  Formaal  havde  denne  Me¬ 
tode  to  Hjælpemidler  —  Elektuarier2)  og  Diæt , 
svarende  til  Konsumptionens  to  Angrebsobjekter 
—  V ædskerne  og  Organerne ;  det  vil  heraf  ses,  at 
Vædskernes  Konsumption  søgtes  modarbejdet  sær- 

b  Psillium  (Psyllium),  Frøene  af  Psyllion  af  Platanfami¬ 
lien;  Navnet  skrev  sig  fra  Frøenes  Lighed  med  en  Loppe 
(Psylla).  —  De  benyttedes  som  purgerende  Middel,  og  ved 
Udtræk  med  koldt  Vand  fik  man  en  slimet  Vædske  af  bitter 
Smag,  der  af  Salernitanerne  anvendtes  til  Purgation  og 
Alteration.  Lewis:  an  experimental  history  of  the  materia 
medica.  1761. 

2)  Elektuarier ne  var  ikke  blot  restavrerende,  men  tillige 
konstringerende  Opiater,  af  hvilke  man  havde  24  Præparater; 
de  gaves  Morgen  og  Aften  »in  modum  avellane«  (saa  meget 
som  en  Hasselnød)  og  anvendtes  i  de  forskelligste  Sygdomme 
(Lewis  1.  c.  P.  363). 

lig  ved  Elektuarier,  medens  Organernes  Henfald 
under  febrile  Sygdomme  skulde  modvirkes  ved 
Anvendelsen  af  kraftige  og  let  fordøjelige  Nærings¬ 
midler,  hvad  der  dog  ikke  udelukkede,  at  Metoden 
ogsaa  benyttede  Medikamenter  i  den  Hensigt  at 
styrke  Organernes  naturlige  Varme  og  gengive 
dem  deres  ved  den  febrile  Varmeforhøjelse  for¬ 
mindskede  Fugtighed,  ligesom  Diætens  Formaal 
ogsaa  var  at  bøde  paa  det  under  Sygdommen 
foregaaede  Vædsketab.  Diæten  skal  bestaa  af  let¬ 
fordøjelige  Næringsmidler  og  helst  gives  i  fortyndet 
og  saa  vidt  muligt  i  flydende  Form,  som  Hønse¬ 
kødsuppe,  blødkogte  Æg,  Vin  og  lignende.  Det 
gælder  særligt  om  at  søge  Vædsketabet  erstattet 
ved  Stoffer,  der  under  Digestionen  kan  omdannes 
til  den  paagældende  Vædske.  Er  det  t.  Eks.  Galde 
det  gælder,  maa  man  give  saadanne  Medikamenter 
og  Fødemidler,  der  kan  danne  Galde  og  dertil 
Næringsmidler  af  varm  og  tør  Kvalitet  og  skarpe 
Stoffer  som  Peber  og  lign.  Er  det  under  den  fe¬ 
brile  Sygdom  særlig  gaaet  ud  over  de  varme  Væd- 
sker,  maa  man  til  Genfrembringelse  af  disse  give 
tempereret  varme  Stoffer  og  paa  tilsvarende  Maade 
ved  Tab  af  de  kolde  Vædsker.  Ved  Konsumption 
af  de  varme  Vædsker  og  af  Organernes  varme 
Substans  —  der  nævnes  Causos  som  en  Sygdom, 
der  er  ledsaget  af  Vædsketab,  Ethica  (eller  Ftisis) 
som  førende  til  Henfald  af  Organerne  —  opstaar 
der  en  »kold  Dyskrasi«,  der  maa  hæves  ved  An¬ 
vendelse  af  tempereret  varme  Stoffer,  og  omvendt 

vil  Konsumption  af  de  kolde  Vædsker  fremkalde 
en  varm  Dyskrasi,  der  skal  ændres  ved  kolde 
Midler.  1 

Ogsaa  ved  Restavration  af  Organerne  benyttes 
let  fordøjelige  Næringsmidler  —  Bygmels-  og 
Hønsekødsuppe,  Fjerkræ  og  Fuglevildt,  Mandel¬ 
mælk  og  tørrede  Druer,  let  hvid  eller  rød  Vin, 
»tempereret«  med  Bygsuppe  (Ptisane),  hvori  er 
kogt  Gummi  arabicum  og  Mandler;  disse  Nærings¬ 
midler  optages  let  og  assimileres .  De  Elektuarier, 
der  benyttes,  maa  være  saadanne,  der  er  i  Stand 
til  at  genfremkalde  den  ved  Febervarmen  svæk¬ 
kede  naturlige  Varme  og  til  at  gengive  Organerne 
deres  tabte  Fugtighed  —  som  Diarhodon  og  Tetra- 
pharmakon  —  og  ligesom  ved  Restavration  af 
Vædskerne  maa  man  ogsaa  her  søge  Organerne 
genopbygget  »per  similia«.  Og  alle  Elektuarier  og 
Næringsmidler  maa  gives  i  tyndtflydende  Tilstand, 
fordi  de  da  lettest  opsuges  af  Organerne  og  hur¬ 
tigst  assimileres. 

*  * 

* 

Af  denne  Oversigt  over  de  almindelige  terapev- 
tiske  Metoder  hos  Salernitanerne  i  det  11.  Aar 
hundredes  Slutning,  der  som  i  én  Sum  samler  hele 
Oldtidens  og  Middelalderens  Lære  paa  dette  Om- 
raade,  vil  det  ses,  at  der  var  en  tætsluttet  Sammen¬ 
hæng  mellem  de  patologiske  Doktriner  og  de  der- 
paa  grundede  terapevtiske  Metoder;  det  terapev- 
tiske  System  er  rejst  paa  de  patologiske  Doktri¬ 
ners  Grund  og  dette  System  er  let  gennemskueligt : 


87 


det  gælder  om  at  afvente  eller  hidføre  Materiens 
Digestion;  om  derefter  at  tiltrække  og  uddrive  den 
digererede  Materie  ved  dertil  egnede  Midler;  og 
endelig  føre  det  svækkede  Legeme  tilbage  til  den 
naturlige  Tilstand  ved  altererende  og  roborerende 
Medikamenter  og  let  fordøjelige  og  af  Organerne 
let  opsugelige  Næringsmidler. 

Dette  er  Hovedtrækkene  i  den  middelalderlige, 
almindelige  Terapi  —  Træk,  der  overalt  træder 
én  i  Møde,  og  som  vil  genfindes  i  den  almindelige 
Feberterapi. 

c.  S  aler  nitaner  nes  Feberbehandling  og  Diæten  i  de 

febrile  Sygdomme. 

Behandlingen  af  » Febris  ephemera «  omtales  kun 
i  Forbigaaende  og  ganske  kortfattet  af  Mag.  Bar- 
tholomeus 1),  da  der  til  denne  Febers  Behandling 
kun  sjældent  behøves  Lægehjælp,  og  den  hæves 
let  ved  Anvendelsen  af  Bade;  Bartholomeus  anser 
det  for  urigtigt  at  forordne  Faste,  da  Feberen  der¬ 
ved  kan  gaa  over  til  putrid  Feber. 

Febris  ethica.  der  er  en  Konsumptionsfeber,  hvis 
Aarsag  er  distempereret  Varme  i  de  solide  Dele, 
opstaar,  som  tidligere  omtalt,  enten  »per  se«  (uden 
nogen  paa viselig  forudgaaende  Sygdom)  eller  efter 
en  putrid  Feber  —  efter  eller  sammen  med  Aposte- 
mata2)  i  Leveren  eller  i  Lungerne  —  ved  lang¬ 
varig  Diarrhoe,  Dysenteri  —  eller  efter  efemer 
Feber.  Der  kan  saaledes  være  putride  Vædsker  til 


b  Curae  P.  752. 

2)  Abscesser. 

Stede,  og  Feberen  kan  være  Blanding  af  putrid 
og  etisk  Feber,  i  hvilket  Tilfælde  den  førstnævnte 
skal  behandles  med  dissolutive  ,og  konsumptive 
Midler,  medens  den  etiske  Feber  fordrer  styrkende 
og  nærende  Behandling. 

I  Febris  ethica,  hvor  Patienten  f  remby  der  det 
kendte  medtagne  Udseende  med  indfaldne  Tin¬ 
dinger,  indsunkne  Øjne,  blyfarvet  Ansigt  og  frem¬ 
trædende  Benbygning,  skal  Diæten  bestaa  af  Brød, 
Bygsuppe,  kolde  Urter  som  Agurker,  Græskar,  Me¬ 
loner,  Salat  og  Portulak;  koldt  Vand  til  Drikke; 
et  køligt  Regimen  er  i  det  hele  heldigt,  og  Ophold 
i  kølig  Luft  tilraades,  hvorfor  Boligen  bør  vælges 
ved  Floder  eller  Kilder;  Husets  Døre  skal  vende 
mod  Nord;  om  Sommeren  maa  Gulvet  strøs  med 
»kolde«  Urter  og  med  Løvet  af  Myrte  og  Pil,  og 
det  skal  hyppigt  stænkes  med  Vand.  Rigelig  Hvile 
og  Søvn  er  heldige,  da  Legemet  derved  holdes  i 
fugtig  Tilstand  (»Temperans«).  Huden  indgnides 
med  Saften  af  kolde  Urter  —  Semperviva,  Portu¬ 
lak  og  Moreller;  eller  med  Oleum  rosaceum  og 
violaceum. 

Naar  Vædskerne  er  vel  forberedt  til  Ekspulsion, 
gives  et  let  purgerende  Middel,  som  Myrobalani 
citrini1)  eller  Serum  caprinum. 

Har  Sygdommen  været  langvarig,  faar  den  syge 
et  Leje  i  fugtig,  tempereret  Luft,  og  der  sørges 
for  vedvarende  Hvile  og  Ro  og  rigelig  Søvn.  Diæten 

J)  Salernitanerne  benyttede  Myrobalani  citrini  og  Myro¬ 
balani  Indorum,  de  gule  og  røde  Frugter  af  Myrobalanus, 
som  afførende  Middel  i  Infus  eller  Dekokt. 

skal  være  let  fordøjelig,  af  fugtig  og  varm  Kvalitet 
—  Gede-  og  Æselmælk,  Brød,  Fjerkræ,  Agerhøns, 
Fasaner,  Kød  af  unge  Væddere  og  unge  Grise,  til¬ 
beredt  med  Krydderier,  som  Ingefær  og  Karde¬ 
momme,  hvortil  gives  hvid  eller  rød  Vin  af  vel¬ 
gørende  Duft  og  Smag.  Varmt  Bad  tilraades  før 
Patienten  skal  sove,  og  den  syge  skal  blive  i 
Badet,  til  Huden  bliver  rød  og  svulmende.  For¬ 
fatteren  af  »De  Aegritudinum  curatione«  anser  det 
for  gavnligt  at  lægge  stærkt  hostende  Patienter 
i  et  Kar  med  varmt  Vand  —  et  »prolongeret«  varmt 
Bad  —  for  derved  at  lindre  Hosten. 

Bartholomeus  tilføjer,  at  han  her  ikke  har  talt  om 
F tisis,  den  Form  af  tærende  Feber,  der  skyldes 
»Læsion  af  Lungerne«,  men  om  den  etiske  Feber 
i  egenlig  Forstand  og  synes  saaledes  med  Beteg¬ 
nelsen  »etisk  Feber«  at  mene  den  marastiske  Til¬ 
stand,  han  har  iagttaget  hos  Patienter  under  og 
efter  langvarige  febrile  Sygdomme. 

De  forskellige  intermitterende  eller  interpolate 
Febre,  hvis  Terapi  omtales  af  Johannes  Af f latins, 
Petronius  og  Bartholomeus  i  Curae,  behandledes 
efter  de  samme  Grundregler.  Hos  alle  tre  For¬ 
fattere  ses  det,  at  den  første  Bestræbelse,  med 
Benyttelse  af  den  dissolverende  og  digestive  Me¬ 
tode,  gik  ud  paa  at  fremkalde  en  Digestion  af 
Materien,  hvortil  anvendtes  Midler  som  Syrupus 
acetosus,  Syr.  rosaceus,  Syr.  violaceus  eller  Oxy- 
mel1) ;  derefter  søgtes  den  digererede,  til  Ekspul- 


J)  Oxymel  tilberedtes  efter  Oribasios  af  Honning,  Eddike 
og  Vand  i  et  bestemt  Forhold;  og  i  Aegritud.  Curatio  anføres, 

sion  vel  forberedte  Materie  uddrevet  ved  et  Vomi¬ 
tiv  eller  et  Laksativ,  om  Sommeren  det  første,  om 
Vinteren  det  sidste;  eller  der  foretoges  Aarelad- 
ning  (den  evakuerende  Metode);  derefter  bragtes 
Patienten  ved  Bad  og  Massage  i  Sved,  og  endelig 
gav  man  den  syge  et  Opiat  til  Konsumption  af 
den  mulig  tilbageværende  Materie  og  for  at  frem¬ 
kalde  Hvile,  Ro  og  Søvn  (den  konstringerende  og 
roborerende  Metode). 

Og  under  dette  systematisk  gennemførte  Be¬ 
handlingssæt  tog  man  det  største  Hensyn  til  Pa¬ 
tientens  Ernæring,  og  den  for  hvert  enkelt  Syg¬ 
domsstadium  passende  Diæt  ordnedes  efter  den 
for  Feberformen  til  Grund  liggende  Vædskes  Kva¬ 
litet,  efter  Aarstiden  og  Patientens  særlige  Tem¬ 
perament. 

I  Tertianfeberen,  der  skyldes  en  Putref aktion  af 
den  varme  og  tørre  gule  Galde,  og  som  Følge  deraf 
er  en  varm  og  tør  Sygdom,  anvendtes  en  let,  kølig 
og  fugtig  Diæt  af  Brød,  Grønsager  (Salat,  Portu¬ 
lak),  Træfrugt  og  koldt  Vand. 

I  Kvartanen  og  Kvotidianen,  der  skyldes  Putre- 
f aktion  af  henholdsvis  sort  Galde  og  Flegma,  alt- 
saa  en  kold  og  tør  eller  en  kold  og  fugtig  Vædske, 

at  man  skal  rive  Rad.  Foeniculi  eller  Cichoriae  og  i  flere 
Dage  infundere  med  stærk  Eddike,  derefter  si  og  til  Siningen 
sætte  afskummet  Honning,  hvorpaa  det  hele  koges,  indtil 
Eddikesmagen  er  svundet  —  Resten  er  da  Oxymel. 

Syr.  acetosus  var  (efter  Pharmac.,  August  1622)  sammen¬ 
sat:  Sacchari  clarissimi,  Librae  5,  Aqua  fontis,  L.  4,  Aceti 
Vini,  L.  3. 

Syr.  rosaceus  var  fremstillet  af  et  Roseninfus  (4 — 16  Vand) 
med  Sukker,  L.  4,  og  Syr.  violag.  i  Lighed  dermed. 

anvendtes  for  den  førstes  Vedkommende  en  varm 
og  fugtig  Diæt  (Fjerkræ,  salte  og  krydrede  Føde¬ 
midler),  for  den  sidstes  en  varm  og  tør  Diæt  (Kød, 
»tørre«  Urter  og  Vin). 

Ved  Cavsos1),  der  opstaar  ved  Putref aktion  af 
gul  Galde  i  Leverens  og  Ventriklens  Kar  og  er  en 
af  de  heftigste  Febre,  der  findes,  anvendtes  i  Be¬ 
gyndelsen  en  meget  knap  Diæt  —  Brød  og  koldt 
Vand  — ,  Hovedet  blev,  efter  at  Haaret  var  fjer¬ 
net,  indgnedet  med  Oleum  violaceum  eller  01. 
mandragoratum  eller  med  Oleum  rosatum  cum 
lacte  mulieris  et  aceto;  til  Fremkaldelse  af  Søvn 
benyttedes  en  »Spongia  somnifera«,  gennemtruk- 
ket  med  Succus  Mandragorae,  Succus  Jusquiami 
(Hyoscyami),  Succus  Papaveris  eller  Succus  Ci- 
cutae,  hvortil  føjedes  Oleum  violaceum;  naar 
Svampen  skulde  benyttes,  fugtedes  den  ved  at 
holdes  over  Dampen  af  kogende  Vand,  hvorefter 
den  anbragtes  foran  Patientens  Næse  for  at  han 
kunde  indaande  Dampene  af  de  Stoffer,  hvormed 
Svampen  var  præpareret. 

Ved  Sinocha,  der  antoges  at  opstaa  ved  Putre- 
f aktion  af  Blodet,  begyndtes  efter  Bartholomeus 2) 
Behandlingen  med  Aareladning  fra  Vena  mediana 
paa  højre  Side;  derefter  anvendtes  en  rent  symp¬ 
tomatisk  Behandling  (»Medicina  contra  accidencia 
morbi«)  af  Hovedpine,  Søvnløshed,  Hedefornem¬ 
melse,  Tørst,  Tørhed  af  Tungen,  Obstipation. 


x)  Curae  Joh.  Afflatii  P.  96. 

2)  Curae  P.  740. 

Ved  Hovedpine  indgnedes  Panden  og  Tindinger 
med  Oleum  rosaceum  eller  violaceum,  Eddike  og 
Æggehvide,  Fødderne  blev  badet  med  Vand,  hvori 
der  var  kogt  Papaver,  Jusquiamus,  Lactuca  og 
Mynte.  Til  Fremkaldelse  af  Søvn  benyttede  Bar- 
tholomeus  Opium  thebaicum  crocatum ,  der  blev 
indgnedet  i  Næse  og  Øren,  hvorefter  der  frem¬ 
kaldtes  Ny  sen  ved  Pirring  af  Næseslimhinden  med 
en  i  Oleum  rosaceum  dyppet  Pennefjer.  Mod  Hede¬ 
fornemmelsen  brugtes  kolde  Elektuarier  og  Oleum 
rosaceum  eller  violaceum;  Tørsten  søgtes  lindret 
ved  at  holde  den  syges  Omgivelser  fugtige;  i  den 
Henseende  blev  Lejet  strøet  med  Pileløv  og  stæn¬ 
ket  med  Vand,  og  omkring  Patienten  fremkaldtes 
en  Slags  »kunstig  Regn«,  idet  man  til  Sengen 
fæstede  et  vandfyldt  Lerkar  med  talrige  snævre 
Gennemboringer  i  Bunden  —  en  »Bruse«,  (»Olla«) 
saaledes  at  Patienten  stadig  overstænkedes  og 
Luften  holdtes  i  afkølet  Tilstand.  »Denne  Afkø¬ 
ling«,  siger  Bartholomeus,  »er  bedre  end  Medicin; 
Feber  er  calor  cordis,  og  Hjærtets  Varme  afkøles 
mere  ved  kølig  Luft  end  ved  Lægemidler,  fordi 
Luften  indaandes  til  Hjærtet  ad  den  ligeste  og 
korteste  Vej1),  medens  Medicinen  maa  tilbage¬ 
lægge  en  lang  Omvej  og  derfor  kun  i  svækket  Til¬ 
stand  naar  Hjærtet«. 

Ved  Obstipation  benyttedes  Cassia  fistula  og 
Tamarinder  i  »distempereret«  Vand,  og  til  Fugtig- 

2)  Det  var  hin  Tids  Lære,  at  Bronkierne  tilførte  Hjærtet 
en  Del  af  den  indaandede  Luft  til  Afkøling  af  dets  iboende 
Varme. 


93 


gørelse  af  Tungen  brugtes  Psillium  eller  Semina 
Lini.  »I  det  hele«,  tilføjer  Bartholomeus,  »maa 
man  i  denne  Sygdom  nøje  iagttage  alle  de  Fæno¬ 
mener,  Patienten  frembyder,  og  søge  at  raade 
Bod  paa  ethvert  fremtrædende  og  pinligt  Symp¬ 
tom«. 


*  sis 
* 

Ved  et  Tilbageblik  paa  hele  den  salernitanske 
Feberbehandling  vil  man  som  et  fremtrædende 
Hovedtræk  særlig  lægge  Mærke  til  det  overalt  ud¬ 
talte  Hensyn  til  den  under  Feberen  bedst  egnede 
Diæt  og  det  mest  formaalstj enlige  Regimen ;  og 
de  almindelig  fulgte  Regler  var,  at  da  der  efter 
de  sygeligt  forandrede  Vædskers  Natur  findes 
varme  og  kolde  Sygdomme,  er  det  nødvendigt  at 
anvende  en  modsvarende  kold  eller  varm  Diæt  ; 
og  i  Lighed  med  Lægemidlerne  har  ogsaa  Nærings¬ 
midlerne  deres  Kvaliteter  og  Grader ,  og  den  for 
Diæt  ordningen  gældende  Grundregel  er  den,  at 
der  ved  varme  og  tørre  Sygdomme  skal  anvendes 
kølig  og  fugtig  Diæt  og  omvendt  ved  kolde  og 
fugtige  Sygdomme  en  varm  og  tør  Diæt  og  et 
dertil  svarende  Regimen. 

*  * 

* 

Middelalderens  Lægevidenskab  og  Lægekunst 
kan  for  Nutiden  synes  at  være  et  sælsomt  Sammen¬ 
flet  af  vanskeligt  forstaaelige  og  vilkaarligt  frem- 

satte  og  hævdede  Meninger  og  Paastande,  der 
nødvendigvis  har  maattet  vige  for  en  senere  Tids 
og  særlig  for  Nutidens  eksakte  og  paa  et  fast 
Grundlag  hvilende  Videnskab;  men  det  kan  dog 
siges,  at  hin  Tids  Patologi  og  Terapi  i  de  i  det 
foregaaende  omtalte  Febersygdomme  har  været 
grundet  paa  et  overalt  nøje  gennemtænkt  System, 
der  var  vokset  frem  paa  Grundlag  af  den  Tids 
videnskabelige  Standpunkt  og  svarede  til  dens 
praktiske  Formaal  og  Krav.  Den  fortjener  der¬ 
for  al  den  Agtelse,  som  en  senere  Tid  skylder  en 
Kulturform,  der  i  hine  Tider  har  haft  Betydning 
for  en  hel  Menneskeverden  og  har  været  en  væ¬ 
senlig  Del  af  den  Kulturgrund,  hvorpaa  den  levede 
sit  Liv. 


- 


